Torpaqlarımızın işğaldan azad edilməsi prosesi çətin mərhələlərdən keçib. Ermənistanın sülh danışıqlarından yayınması münaqişənin həllini daha da gərginləşdirirdi. Azərbaycan Respublikasının Prezidenti İlham Əliyevin Hərbi Qənimətlər Parkının açılışında dediyi kimi, "Bu məsələ ilə bilavasitə məşğul olan beynəlxalq qurumlar bu torpaqları erməni tapdağının altında daim saxlamaq istəmişlər...". Hər kəs əmin oldu ki, Azərbaycan Ordusunun qüdrəti düşmənin düşündüyündən çox güclüdür.\nBunun nəticəsidir ki, müxtəlif təşkilatların illərlə həll edə bilmədiyi, həll etmək istəmədiyi problemi Azərbaycan Ordusu 44 gün ərzində həll etdi. Azərbaycan Respublikasının Prezidenti İlham Əliyevin əmri ilə əks-hücum əməliyyatı - Vətən müharibəsi başlayanda ilk günlərdə, ilk döyüşlərdə nisbətən müqavimət göstərə bilən düşmən döyüş-döyüş geri çəkilirdi. Azərbaycanın ordu hissələri düşmənin müdafiə səddini dağıtdı, hərbi resurslarını məhv etdi. Düşmənin canlı qüvvəsi, muzdlu döyüşçüləri çarəsiz müdafiə döyüşləri aparırdı. Döyüşməyə gücü, taqəti qalmayan, Azərbaycan Ordusunun gücü, qüvvəti, qüdrəti qarşısında dayana bilməyən məğlub ordunun şəxsi heyəti döyüş texnikalarını, silahlarını atıb qaçırdı...\nAzərbaycan Ordusu döyüşə-döyüşə qələbələr qazanırdı, qələbələr qazana-qazana döyüşürdü. Cəbrayıl, Füzuli, Qubadlı, Zəngilan işğaldan azad edildi. Noyabrın 8-də ruhumuzun şəhəri olan Şuşa da işğaldan azad olundu. Bu qələbə Vətən müharibəsini başa çatdırdı, Ermənistan ordusu darmadağın edildi.\nAzərbaycan Ordusu döyüşlərdə Ermənistan ordusunu mükəmməl hərbi strategiyası, taktikası ilə məğlub etdi, torpaqlarımız işğaldan azad olundu. 30 il çəkən mənəvi sıxıntılara, ağrı-acılara son qoyuldu.\nZəfər ovqatı böyük coşqu ilə, ruhun bayramı səviyyəsində yaşanıldı. Dekabrın 10-da Azadlıq meydanında keçirilən hərbi paradda qalib ordunun əsgər və zabitlərinin nizami yerişi hamıda qürur hissi doğurdu. Bu paradda Ermənistanın döyüşlərdə itirdiyi, əsgər və zabitlərinin atıb getdiyi döyüş texnikaları, artilleriya qurğuları, maşınları da göstərildi - düşmənlərimizə göz dağı kimi...\nAzərbaycan Respublikasının Prezidenti İlham Əliyev Bakıda, bulvarda Hərbi Qənimətlər Parkının yaradılmasına göstəriş vermişdi. Bu istiqamətdə işlər qısa müddətdə yekunlaşdı, açıq səma altında məzmunlu, informasiyaverici Park salındı.\nHərbi Qənimətlər Parkı Vətən müharibəsində qazanılan qələbənin nişanələrindəndir - bu nişanə Azərbaycan Ordusunun qürur, Ermənistan ordusunun məğlubiyyət rəmzi kimi gələnlərin, görənlərin düşüncələrinə hopacaq. Parkda ermənilərin qoyub qaçdığı atıcı silahlar, ağır texnikalar, raket kompleksləri, hərbi nəqliyyatlar və digər sursatlar qənimət-eksponat kimi göstəriləcək. Bu eksponatları görənlər işğalçıların aqibətini görəcək. Yəni, Hərbi Qənimətlər Parkı mahiyyət etibarilə bəşəri ideyalara xidmət edən Parkdır. Bu Park gələnlərə bir həyat həqiqətini Azərbaycan atalar sözü biçimində yenidən yaşadacaq: “Nə tökərsən aşına, o da çıxar qaşığına”.\nErmənistan Azərbaycanın ərazilərində törətdiyi cinayətlərə görə də cavab verməlidir. Böyük Vətən müharibəsindən sonra alman-faşist işğalçılarının yandırdığı, xarabalığa çevirdiyi Xatın kəndi muzey kimi saxlanılır. Bir vətəndaş olaraq işğaldan azad edilmiş şəhərlərimizdə, qəsəbələrimizdə, kəndlərimizdə bir-iki evin, bir binanın indiki vəziyyətində saxlanılmasını istərdim. Həm müharibənin nişanələrini eksponatlaşdırma kimi, həm də yeniyetmələrin, gənclərin vətənpərvərlik ruhunda formalaşmasına yardımçı vasitə kimi...\nZəfər paradında hamımızın, paradı televiziya ilə başqa dövlətlərdə izləyənlərin hamısının yaddaşında qalan çox mətləblər oldu. Onlardan biri də - bunu rəmzi kompozisiya adlandıra bilərik - ordumuzun işğaldan azad etdiyi torpaqlarda düşməndən qənimət götürdüyü 2000-dən çox avtomobilin nömrə nişanlarından hazırlanmış böyük ölçülü lövhə oldu. Həmin lövhə indi Hərbi Qənimətlər Parkındadır, Parkın ən düşündürücü eksponatlarından biridir...\nBu nömrələrin üzərində bir şüar diqqəti çəkir: "Qarabağ Azərbaycandır!". Xalq bu şüarı Vətən müharibəsinin şüarı bilir. Düşüncələrinə yazmışdı, indi ömrünə yazıb.\nHərbi Qənimətlər Parkının açılışında Azərbaycan Respublikasının Prezidenti İlham Əliyev bu lövhədən danışaraq dedi:\n- Bu gün Hərbi Qənimətlər Parkında bu lövhə nümayiş etdirilir. Yük maşınlarının burada sərgilənən nömrələri götürülmüş texnikanın, sadəcə, kiçik hissəsini təşkil edir. Düşmənin 522 yük maşını məhv edilib, qənimət kimi götürülüb. Buraya gələn hər bir insan - Azərbaycan vətəndaşı, ölkəmizə gələcək qonaqlar bunu görəcəklər. Ermənilər də bunu görsünlər. Görsünlər ki, onların bəd əməlləri cavabsız qalmadı. Budur onlara verilən cavab. Qarabağ Azərbaycandır!..\nHərbi Qənimətlər Parkının eksponatları təkcə düşmənin itirdiyi texnikalar deyil. Bura gələcək qonaqlar da, Azərbaycan vətəndaşları da, erməniliyin mahiyyətini daha əhatəli bilmək istəyənlər də 30 il müddətində Azərbaycan Ordusunun hücumlarına qarşı düzəldilmiş mühəndis qurğularının, müdafiə mövqelərinin necəliyini də görəcəklər. KİV-lərin verdiyi məlumata əsaslanaraq qeyd edim ki, bu mövqe 10 elementdən ibarət mühəndis-maneələr sistemidir. 5 metr enində, 3-4 metr dərinliyində qazılan tank əleyhinə xəndək, mina sahəsi və s. Göründüyü kimi, düşmən 30 il müddətində güclü müdafiə səddi yaradıbmış. Azərbaycan Ordusunun şəxsi heyətinin döyüş və mənəvi-psixoloji hazırlığı, qüdrəti bu maneələri darmadağın etdi. Düşmən belə mühəndis-maneələr sistemi yaradanda hər şeyi nəzərə alıbmış, Azərbaycan əsgərinin Vətən sevgisini, döyüş əzmini, qələbə ruhunu yox. Azərbaycan əsgərinin azərbaycançılığa söykənən vətənpərvərliyi, vətənpərvərliyindən güc alan döyüş ruhu, qələbə əzmi bundan da möhkəm maneələri darmadağın edərdi...\nÖlkə başçımız sonra deyib ki, Hərbi Qənimətlər Parkına gələnlər görəcək ki, bu qələbəni əldə etmək nə qədər çətin idi. Düşmən 30 il ərzində azad edilmiş torpaqlarda möhkəmlənirdi, istehkamlar qururdu, səngərlər, sığınacaqlar qazırdı. Bütün bunlara baxmayaraq, qəhrəmanlıq, peşəkarlıq, Vətən sevgisi göstərərək, Azərbaycan hərbçiləri bütün bu maneələri dəf edərək düşməni məğlub etdi.\nVətən müharibəsi vətənpərvərliyin işğalçılığa qarşı apardığı ədalətli müharibə idi. Bu müharibə xalqın sərkərdəsinə, ordunun xalqına və sərkərdəsinə sədaqətinin müharibəsiydi. Bu müharibə Xeyirin Şərə qarşı müharibəsiydi. Bu müharibə təkcə Azərbaycan torpaqlarının işğaldan azad edilməsi ilə nəticələnmədi, dünyanı bürüməyə meyilli olan bir təxribat sistemi də məhv edildi. Dünya dövlətləri Azərbaycan Ordusunun qazandığı Zəfəri həm də bu baxımdan dəyərləndirməlidir. Bu müharibə son yüz ilin ən diqqətçəkən müharibəsi kimi tarixləşdi. Azərbaycan Prezidenti Parkın açılışından sonra Vətən müharibəsində təltif edilən hərbi qulluqçularla görüşündə bu haqda da fikirlərini bildirdi: "...dünyanın aparıcı hərbi məktəblərində İkinci Qarabağ müharibəsindəki əməliyyatlarımız, bizim uğurlarımız, Qələbəmiz öyrənilir".\nBelə bir informasiya "Mən azərbaycanlıyam!" deyənlərin də, "Can Azərbaycan!" deyənlərin də Vətən sevgisinin göyqurşağına döndü.\nVətən müharibəsi haqqında qəzetlərdən oxumuşuq, televiziyada verilişlərə baxmışıq, qazilərdən, yaralılardan eşitmişik. Bütün eşitdiklərimizi, oxuduqlarımızı bir məqam ümumiləşdirir: Vətənə sevgi. Şəhidliyin mahiyyəti Vətənə sevgidi. Şəhidlərimiz bir amal uğrunda döyüşürdü: Ali Baş Komandanın döyüş əmrini qələbə ilə tamamlamaq, torpaqlarımızı işğaldan azad etmək.\nVətən müharibəsi dövründə dövlət başçımız xalqa müraciətində demişdi: "...Biz bu qələbəyə görə onlara borcluyuq. Onlar torpaqlarımızı işğalçılardan qarış-qarış azad edib, onlar bizim bayrağımızı işğal edilmiş və işğaldan azad edilmiş torpaqlarda qaldırıb, bayrağımızı orada dalğalandırıb. Bu, bizim hamımızın, bütün Azərbaycan xalqının qələbəsidir. Azərbaycan xalqı bir daha göstərdi ki, nə qədər böyük xalqdır, nə qədər vətənpərvər xalqdır, nə qədər dəmir iradəyə malik olan xalqdır". Bu fikirlər şəhidlərimizə, onların şəhidliyinə ən böyük ehtiramdır. Təltif edilən hərbi qulluqçularla görüşündə Azərbaycan Respublikasının Prezidenti İlham Əliyev dedi: "Biz nəinki XXI əsrin müharibəsini nümayiş etdirmişik, biz dünyada heç vaxt olmayan Qələbəni qazanmışıq. Çətin relyef şəraitində düşmənin bir neçə istehkamının qarşısında biz peşəkarlıq, məharət, güc, hərbi elm qoyduq və düşməni torpaqlarımızdan qovduq".\nSəmimiyyət sevgidən, ehtiramdan yaranır.\nHərbi Qənimətlər Parkı Vətən müharibəsi iştirakçılarına, şəhid olanların ruhuna dövlət səviyyəsində bəşəri ehtiramdır. Açılış mərasimində ölkə başçısının çıxışı da, təltif edilənlərə dedikləri də səmimiyyətlə, ehtiramla dinlənildi, televiziyada bu səviyyədə izlənildi. Dünyada heç bir dövlət başçısı bu səviyyədə səmimiyyətlə çıxış etməyib. "...bütün əməliyyatlar düşünülmüş şəkildə aparılmışdır. Gün ərzində görülmüş işlər hər gün mənə məruzə edilirdi. Müşavirələr keçirilirdi, növbəti gün ərzində görüləcək işlərin planı tutulurdu. Deyə bilərəm ki, nəzərdə tutduğumuz bütün məsələlər əksər hallarda öz həllini tapdı. Əlbəttə, bəzi yerlərdə yubanmalar oldu, bəzi yerlərdə daha tez, yaxud da ki, daha da böyük həcmdə əməliyyat aparıla bilərdi". Yaddaşım mənə deyir ki, belə səmimiyyətə, həm də müharibə haqqında heç yerdə təsadüf edilməyib...\nHərbi Qənimətlər Parkının açılması da mahiyyəti etibarilə dövlətçilik tədbiridir. Dünya ictimaiyyəti gördü ki, Azərbaycan əsgəri torpaqlarını işğaldan azad etməyə də, qorumağa da qadirdir. Azərbaycan dövləti Vətən müharibəsini tarixləşdirmək üçün belə bir Park yaratdı. Bu Park bəşəri düşüncəlilərin, niyyətlilərin Parkıdır...\nBayram Məmmədov, ehtiyatda olan polkovnik-leytenant


Goyce.az - Gülzar nənə ilə Kitab bayramı\n23 Aprel - Ümumdünya Kitab və Müəlliflik Hüququ Günü münasibətilə Məştağa qəsəbəsi Savalan massivində yerləşən 28 nömrəli məktəbin şagirdləri böyük bir tədbir keşirdilər.\n500 şagird və müəllim iştirak edən tədbirdə müasir nağıl qəhrəmanları maraqlı tamaşalar, səhnəciklər göstərdilər. Qəhrəmanlar Həsən bəy Zərdabi mükafatçısı, "Sehrli Dünya" uşaq jurnalının baş redaktoru, uşaq yazıçısı Gülzar İbrahimovanın nağıl və hekayə, nağıl-poemalarının qəhrəmanları idilər. Müəllifin qarşısında balaca aktyorlar daha ürəklə çıxış edirdilər.\nTədbiri açarkən çıxış edən Ülkər Mahmudova qonağı salamlayaraq gözəl əsərlər yaratdığına görə məktəbin müəllim və şagird kollektivi adından uşaq yazıçısı, Gülzar xanım İbrahimovaya minnətdarlıq bildirdi.\nTədbirin açılışında uşaqlar Gülzar İbrahimovanın sözlərinə yazılmış “Mənim sevimli məktəbim” mahnısını ifa etdilər. Daha sonra “Hansı sənəti seçək” kompozisiyasını təqdim etdilər.\nŞagirdlər milli rəqslərlə yanaşı hind və özbək rəqslərini məharətlə ifa etdilər. Nümayiş etdirilən tamaşalar öyrədici, maarifləndirici və əyləncəli idilər.\nGülzar İbrahimovanın müəllifi olduğu “Dostlarım məndən qaçar” yumoristik hekayəsi zaldakı uşaqların sürəkli alqışlarına səbəb oldu.\nGülzar xanım yeni yazdığı şeir-poemaları ilə balaları sevindirdi. O, həmin şeirləri zaldakı tamaşaşı şagirdlərə paylamaq üçün öz imzası ilə imzalayıb gətirmiş və uşaqlara hədiyyə elədi. Şeirlərdən başqa bütün uşaqlar yazışıdan xatirə hədiyyəsi alıb, xatirə şəkilləri çəkdirdilər.\nBayramın sonunda Gülzar İbrahimova tədbirin yüksək səviyyədə təşkilinə görə məktəb rəhbərliyinə və 3e sinfinə yüksək səviyyədə keçirilən görüşə görə təşəkkürünü bildirərək öz gələcək yaradıcılıq layihələri haqqında məlumat verdi.\nYazıçı xanım tədbirdə çıxış edən - səhnəciklərdə, rəqslərdə fəsl iştirak edən şagirdləri isə yazıçı xüsusi hədiyyələrlə sevindirdi.\nMəktəbin kitabxanasına “Dostlaşmış nağıllar”, “Ciddi ol”, “Bir zalım şah vardı” kitab və disklərindən də pay ayrıldı. Tədbirin sonunda məktəbin təlim-tərbiyə işləri üzrə direktor müavini Gülsən Soltanova və 3 e sinfinin rəhbəri Ülkər Mahmudova uşaqların sevimli yazıçısı Gülzar nənəyə öz təşəkkürlərini bildirərək yaradıcılıq uğurları arzuladılar.


Azərbaycan Respublikası Prezidentinin2014-cü il 26 dekabr tarixli Sərəncamıilə təsdiq edilmişdir\n1. Girişİqtisadiyyatın rəqabət qabiliyyətinin artırılması və strukturunun təkmilləşdirilməsi baxımından sənayenin inkişafı ölkədə aparılan iqtisadi siyasətin əsas prioritetlərindən biridir. Sənayeləşmə təkcə iqtisadi baxımdan deyil, həm də əhalinin məşğulluğu, gəlir səviyyəsi, urbanizasiya, ixtisaslı işçi qüvvəsi, araşdırma və tədqiqat kimi bir sıra sosial, elmi və mədəni aspektlər baxımından əhəmiyyətlidir.Dünyada ilk dəfə Bakıda 1848-ci ildə neftin sənaye üsulu ilə hasilatı Azərbaycanda sənayeləşmənin başlanğıcı hesab olunur. XIX əsrin ikinci yarısında neft hasilatının əhəmiyyətli dərəcədə artması sənayeləşmə prosesinə təkan vermiş, bu da öz növbəsində respublikada neftlə əlaqəli infrastrukturun və sənaye sahələrinin yaranması ilə nəticələnmişdir. XX əsrin ortalarından etibarən sənayeləşmə prosesi regionlara nüfuz etmiş və yeni sənaye şəhərlərinin əsası qoyulmuşdur.Azərbaycanda ötən əsrin 70-80-ci illərində baş vermiş geniş sənayeləşmə ümummilli lider Heydər Əliyevin adı ilə bağlıdır. Bu dövrdə sənayenin inkişafına irihəcmli vəsaitlər yönəldilmiş, ittifaqmiqyaslı bir sıra iri sənaye müəssisələri qurulmuş, ölkə üçün ənənəvi olmayan yeni sənaye sahələri yaradılmış, sənayenin diversifikasiyası sürətlənmişdir. Bununla yanaşı, sənayenin kadr potensialının gücləndirilməsi məqsədi ilə Sovet İttifaqının qabaqcıl ali təhsil müəssisələrinə kütləvi şəkildə tələbələrin göndərilməsi praktikası geniş vüsət almışdır.Sovet İttifaqının süqutu ilə başlayan və müstəqilliyin ilk illərində davam edən böhran şəraitində iqtisadiyyatın bütün sahələrində olduğu kimi, sənayedə də tənəzzül yaşanmış, bir tərəfdən planlı iqtisadiyyatdan bazar iqtisadiyyatına keçid, digər tərəfdən Azərbaycan Respublikası ərazilərinin Ermənistan tərəfindən işğalı nəticəsində sənaye istehsalının həcmi və çeşidi kəskin azalmışdır.Ölkədə siyasi-iqtisadi sabitliyin bərqərar olması ilə 1997-ci ildən başlayaraq sənaye istehsalında artım müşahidə edilmişdir. Müstəqillik dövründə sənayenin inkişafında ilk növbədə neft-qaz sektoruna cəlb edilən xarici investisiyalar həlledici rol oynamış, bu sahənin inkişafı istər birbaşa, istərsə də dolayısı ilə sənayenin digər sahələrinin yenidən canlanmasına təkan vermişdir. Həmin dövrdə həmçinin sənaye müəssisələrinin özəlləşdirilməsi həyata keçirilmiş və bazar iqtisadiyyatı institutlarının əsası qoyulmuşdur.2004-cü ildən etibarən Azərbaycanda sənayeləşmə templəri yüksəlmiş, sənayenin regional strukturunun təkmilləşdirilməsi əsas prioritetlərdən biri kimi müəyyən olunmuş, sənaye istehsalı üçün həyati əhəmiyyət kəsb edən enerji təminatı məsələlərinin həlli istiqamətində məqsədyönlü tədbirlər həyata keçirilmiş, respublika təbii qaz və elektrik enerjisi idxalçısından ixracatçıya çevrilmiş, sənayenin infrastruktur təminatı əhəmiyyətli dərəcədə yaxşılaşdırılmışdır. Ötən dövrdə infrastruktur layihələri ilə yanaşı, dövlət investisiyaları bir sıra istehsal təyinatlı layihələrə yönəldilmiş, ölkədə əlverişli biznes investisiya mühiti yaradılmış, özəl sektor tərəfindən icra edilən layihələrin güzəştli şərtlərlə dövlət tərəfindən maliyyələşdirilməsi və zərurət yarandığı halda dövlətin bu layihələrdə pay iştirakı təmin edilmişdir.Görülən işlər nəticəsində sənaye yeni inkişaf mərhələsinə qədəm qoymuş, bu mərhələnin başlanğıcı olaraq Azərbaycan Respublikasında 2014-cü il “Sənaye ili” elan edilmişdir. Sənayeləşmənin yeni mərhələsində mövcud potensialdan daha səmərəli istifadə etməklə Azərbaycanın regionda güclü sənaye mərkəzinə çevrilməsini təmin etmək məqsədi ilə “Azərbaycan 2020: gələcəyə baxış” İnkişaf Konsepsiyasında müəyyən edilmiş fəaliyyət istiqamətləri nəzərə alınmaqla, “Azərbaycan Respublikasında sənayenin inkişafına dair 2015-2020-ci illər üçün Dövlət Proqramı” (bundan sonra – Dövlət Proqramı) hazırlanmışdır.2. Sənayedə beynəlxalq təcrübə və tendensiyalarDünyada yaradılan əlavə dəyərdə xidmət sektorunun payının sürətlə artmasına baxmayaraq, sənaye iqtisadiyyatın bütün sahələrinin inkişafı üçün əsas stimullaşdırıcı amil olaraq qalır. Dünya enerji istehlakında 40 faiz paya malik olan sənaye sektorunun inkişafı bir tərəfdən iqtisadiyyatın resurs sahələrinin, digər tərəfdən isə sənayeyönlü xidmətlərin inkişafını şərtləndirir. Bundan əlavə, sənaye iş yerlərinin yaradılması üçün vacib mənbədir.Beynəlxalq Əmək Təşkilatının məlumatına əsasən, dünyada sənayedə işləyənlərin sayı 2012-ci ildə 2000-ci illə müqayisədə 190 milyon nəfərdən çox artmış və bu artım əsasən inkişaf etməkdə olan ölkələrin hesabına baş vermişdir. Bu da inkişaf etməkdə olan ölkələrdə sənaye istehsalının inkişaf etmiş ölkələrlə müqayisədə daha sürətlə artması ilə əlaqədardır. Belə ki, inkişaf etməkdə olan ölkələrin emal sənayesində yaradılan əlavə dəyərdə payı 2011-ci ildə 2000-ci illə müqayisədə təxminən iki dəfə yüksələrək, 20 faizdən 38 faizə çatmışdır.Beynəlxalq təcrübə göstərir ki, sənayenin artım templəri və inkişaf mərhələləri ölkələrin gəlir səviyyəsinə uyğun olaraq dəyişir. Ölkələr inkişaf etdikcə aşağı texnologiyalı və əməktutumlu yeyinti, yüngül və mebel sənayesi sahələri aparıcı mövqeyini orta texnologiyalı kimya, metallurgiya, gəmiqayırma, maşın və avadanlıq istehsalı sahələrinə verir. Sənayeləşmənin ən son mərhələsində elektronika, kompyuter istehsalı, əczaçılıq və kosmik sənaye kimi yüksək texnologiyalı sahələr lokomotiv olaraq çıxış edir və qlobal miqyasda sənayenin inkişafında əhəmiyyətli rol oynayır.Sənayenin inkişafı da bir sıra qlobal çağırışlarla müşayiət olunur. Bu çağırışlar məhsullardan istifadə siklinin sürətlənməsi və intensivləşməsi, araşdırma və inkişafda təmərküzləşmə, istehlakçı tələbinin coğrafi strukturunun dəyişməsi və istehsal zəncirlərinin mürəkkəbləşməsi kimi amillərdən ibarətdir.Qloballaşan dünyada şirkətlərin istehsal zəncirlərinin mürəkkəbləşməsi inkişaf etməkdə olan ölkələrin beynəlxalq əmək bölgüsündə daha fəal iştirakı üçün yeni fürsətlər yaradır. Belə ki, istehsal zəncirinin mürəkkəbləşməsi bir məhsulun müxtəlif hissələrinin ayrı-ayrı müəssisələrdə və coğrafi məkanlarda istehsal edilməsi və son məhsulun digər bir ölkədə yığılması ilə xarakterizə olunur. İstehsalın fraqmentləşməsini şərtləndirən əsas amillər ucuz işçi qüvvəsi, beynəlxalq ticarət dəhlizlərinə yaxınlıq, müəyyən regionların bir sıra sənaye sahələri üzrə ixtisaslaşması və inkişaf etmiş ölkələrdə ətraf mühitin qorunmasına tələblərin artmasıdır. İstehsal zəncirinin mürəkkəbləşməsinin digər aspekti yarımfabrikat ticarətinin genişlənməsidir. İstehsal zəncirlərinin qloballaşması ilə bağlı son dövrlərədək mövcud olan yanaşma ondan ibarət idi ki, inkişaf etmiş ölkələr yüksək dəyər yaradan fəaliyyət növlərini özlərində saxlayaraq, əməktutumlu fəaliyyətləri inkişaf etməkdə olan ölkələrə köçürürlər. Lakin son illərdə bir sıra tədqiqatlar göstərir ki, sənayenin qlobal restrukturizasiyası nəticəsində elmi araşdırma, layihələndirmə, məhsul dizaynı və digər yüksək əlavə dəyər yaradan fəaliyyətlər də inkişaf etməkdə olan ölkələrə köçürülür. BMT-nin Sənayenin İnkişafı Təşkilatı tərəfindən aparılan tədqiqatlara əsasən, yüksək əlavə dəyər yaradan iş və xidmətlərin inkişaf etmiş ölkələrdən inkişaf etməkdə olan ölkələrə köçürülməsi tendensiyası yaxın illərdə inkişaf etmiş ölkələr üçün əsas, inkişaf etməkdə olan ölkələr üçün isə fürsət olaraq qalacaqdır.Hazırda sənayedə mövcud olan çağırışlar fonunda beynəlxalq bazarlarda qeyri-müəyyənliyin artması istər inkişaf etmiş, istərsə də inkişaf etməkdə olan ölkələrin hökumətlərini iqtisadi tənzimləmə fəaliyyətini artırmağa sövq edir. Dünya təcrübəsində sənayenin inkişafı dörd əsas istiqamət üzrə təşviq edilir. Bu istiqamətlərə dövlətlərin tarif, fiskal imtiyazlar və ya subsidiyalar vasitəsilə tənzimləyici qismində, kredit bazarına təsir göstərərək dövlət və özəl resursları sənaye layihələrinə yönəldən maliyyə tənzimləyicisi qismində, iqtisadi aktivlikdə birbaşa iştirak edən istehsalçı qismində və hökumət satınalmaları vasitəsilə strateji sənaye sahələrinə bazarı təmin edən istehlakçı qismində fəaliyyətləri daxildir. Qeyd olunan istiqamətlərdə dövlətlər tərəfindən sənaye müəssisələrinin fəaliyyətinin dəstəklənməsi tədbirləri dünya təcrübəsində geniş yayılmışdır. Sənayeyə dəstək tədbirlərinin əsas məqsədi sənaye müəssisələrinin rəqabət qabiliyyətini artırmaq və onların beynəlxalq bazarlara çıxışını asanlaşdıracaq potensiala qovuşmalarını təmin etməkdən ibarətdir. Dünya təcrübəsində sənayeyə dəstək tədbirləri investisiyaların təşviqi və iş mühitinin yaxşılaşdırılması, beynəlxalq ticarət və ixracın təşviqi, bacarıqların artırılması və insan resurslarının inkişafı, infrastrukturun qurulması, xüsusi iqtisadi zonalar, sənaye parkları və sənaye klasterlərinin yaradılması, regionların inkişafı, sektorlara xüsusi yanaşma, texnologiyaların transferinin dəstəklənməsi və innovasiyaların təşviqini əhatə edir.Qeyd olunan dəstək tədbirləri içərisində texnologiyaların transferi və innovasiyaların təşviqi xüsusi əhəmiyyətə malikdir. Bir çox ölkələrdə həyata keçirilən innovasiyaların təşviqi üzrə siyasətləri ölkələrin inkişaf səviyyəsi və tədqiqat potensialına uyğun olaraq 4 qrupa bölmək mümkündür: texnologiyaların transferi, daxili texnoloji potensialın artırılması, kiçik və orta müəssisələrin innovasiya yönümlülüyünün gücləndirilməsi, yüksək və orta texnologiya üzrə yeni şirkətlərin (“start-up”lar) inkişafı.Sənayeləşmə sahəsində dünya təcrübəsini öyrənmək baxımından XX əsrin ikinci yarısında inkişaf etməkdə olan ölkələrdə həyata keçirilmiş sənayenin inkişafı siyasətləri xüsusi əhəmiyyət kəsb edir. Bu ölkələrdə həyata keçirilmiş sənayenin inkişafı siyasətləri iki modelə əsaslanır. Bunlar xarici bazarlara yönəlmiş Asiya və idxalı əvəzləyici Latın Amerikası modelləridirlər. İxrac modelinə əsaslanan bir sıra Asiya ölkələrində yüksək iqtisadi artım müşahidə olunmuş, qısa müddət ərzində şaxələnmiş sənaye infrastrukturu qurulmuşdur. Sənayeləşmə dövlətin fəal müdaxiləsi ilə başlamış, keçən əsrin 80-ci illərindən başlayaraq iqtisadi liberallaşma, sərt fiskal tənzimləmə, dövlət subsidiyalarının azaldılması, özəlləşdirmə, xarici ticarətin sərbəstləşdirilməsi siyasətləri gündəmə gəlmiş, bu istiqamətlərdə hökumətlər irimiqyaslı islahatlara başlamışlar.Həmin ölkələrdə sənayeləşmə mərhələlərində əməktutumlu və texnoloji cəhətdən nisbətən daha sadə sənaye məhsullarının ixracını daha çox kapital və bilik tələb edən sənaye sahələrinin qurulması əvəz etmiş, keçən əsrin 80-ci illərinin sonlarından etibarən sənaye istehsalı yalnız ixracın yox, həm də daxili tələbatın ödənilməsi vasitəsi ilə genişlənməyə başlamışdır. İxrac modelinə əsaslanan ölkələrdə metallurgiya, avtomobil istehsalı, maşınqayırma, gəmiqayırma, elektrik avadanlıqlarının istehsalı, elektronika kimi sahələrdə ixtisaslaşma dərinləşdikcə və hər növbəti sahənin texnoloji çətinliyi artdıqca insan kapitalının təşviqi istiqamətində dövlətlərin səyləri güclənmişdir.3. Azərbaycanda sənayenin mövcud vəziyyəti və perspektiv inkişaf istiqamətləriSon illərdə Azərbaycanda həyata keçirilən uğurlu iqtisadi siyasət nəticəsində sənayeləşmə prosesi daha da sürətlənmişdir. Düşünülmüş neft-qaz strategiyasının reallaşdırılması ölkənin dayanıqlı maliyyə resurslarının formalaşmasına və bununla da mövcud sənaye potensialından səmərəli istifadə imkanlarının genişləndirilməsinə şərait yaratmışdır. Nəticədə son 10 ildə sənaye istehsalı 2,7 dəfə, o cümlədən tikinti məmulatlarının istehsalı 2,5 dəfə, elektrik avadanlıqlarının istehsalı 2,1 dəfə, metallurgiya sənayesi 2,2 dəfə, geyim istehsalı 2,5 dəfə artmışdır.2013-cü ildə sənayedə 33,7 milyard manatlıq məhsul və xidmətlər istehsal olunmuş, ümumi istehsalın 74 faizi mədənçıxarma, 20,1 faizi emal, 5,2 faizi elektrik enerjisi, qaz və buxar istehsalı, bölüşdürülməsi və təchizatı, 0,7 faizi su təchizatı, tullantıların təmizlənməsi və emalı sahələrinin payına düşmüşdür. Ötən dövr ərzində sənaye müəssisələrində istər əsas fondların, istərsə də əsas kapitala qoyulmuş investisiyaların həcmində dinamik artım müşahidə olunmuşdur. Sənaye sektorunda əsas kapitala yönəldilmiş investisiya 2003-cü illə müqayisədə 2013-cü ildə 2,2 dəfə artaraq 7 milyard manatı keçmiş və iqtisadiyyat üzrə əsas kapitala yönəldilmiş ümumi investisiyanın 39,6 faizini təşkil etmişdir. 2013-cü ildə sənaye üzrə əsas kapitala qoyulmuş investisiyaların 66,2 faizi mədənçıxarma sənayesinə, 13,8 faizi emal sənayesinə, 14,5 faizi su təchizatı, tullantıların təmizlənməsi və emalı sahəsinə, 5,5 faizi isə elektrik enerjisi, qaz və buxar istehsalı, bölüşdürülməsi və təchizatı sahəsinə yönəldilmişdir. 2012-ci ilin göstəricilərinə əsasən sənaye sektoruna qoyulmuş investisiyanın 44,2 faizi xarici investisiyaların, 55,8 faizi isə daxili investisiyaların payına düşmüş, sənaye üzrə əsas fondların dəyəri 13 faiz artaraq 46,8 milyard manat və ya iqtisadiyyatda mövcud olan əsas fondların 56,9 faizini təşkil etmişdir.2013-cü ildə sənayedə çalışanların sayı 183,1 min nəfər olmuş və onların 51,9 faizi dövlət, 48,1 faizi isə qeyri-dövlət sektorunda olmaqla, 20,5 faizi və ya 37,5 min nəfəri mədənçıxarma sənayesində, 49,9 faizi və ya 91,4 min nəfəri emal sənayesində, 16,6 faizi və ya 30,3 min nəfəri elektrik enerjisi, qaz və buxar istehsalı, bölüşdürülməsi və təchizatı sahəsində, 13 faizi və ya 23,9 min nəfəri isə su təchizatı, tullantıların təmizlənməsi və emalı sahəsində fəaliyyət göstərmişdir.Sənaye müəssisələrində orta aylıq nominal əməkhaqqı son 10 ildə 4,7 dəfə artaraq 648,5 manata, o cümlədən qeyri-dövlət bölməsində 753,2 manata çatmışdır. 2013-cü ildə orta aylıq əməkhaqqı mədənçıxarma sənayesində 1516,3 manat, emal sənayesində 438,5 manat, elektrik enerjisi, qaz və buxar istehsalı, bölüşdürülməsi və təchizatı sahəsində 467,2 manat, su təchizatı, tullantıların təmizlənməsi və emalı sahəsində 319,4 manat təşkil etmişdir.Son illərdə həyata keçirilən sənayeləşmə tədbirləri çərçivəsində neft-qaz, qızıl və digər hasilat sahələrində əldə edilmiş uğurlarla yanaşı, sənayenin diversifikasiyası genişləndirilmiş, yeni istehsal gücləri istifadəyə verilmiş, müasir texnologiyalara əsaslanan rəqabətqabiliyyətli müəssisələr yaradılmışdır.Sumqayıt Texnologiyalar Parkının, Alüminium İstehsalı Kompleksinin və Azərbaycan Polad İstehsalı Kompleksinin yaradılması, Bakıda Gəmiqayırma zavodunun fəaliyyətə başlaması, Gədəbəy və Daşkəsəndə qızıl-mis emalı zavodlarının qurulması, Sumqayıtda neft-kimya sənayesində modernizasiya işlərinə başlanılması və Karbamid Zavodunun inşası, Qaradağda Sement Zavodunun istehsal gücünün artırılması və yeni zavodun inşası, Qazaxda, Naxçıvanda yeni sement zavodlarının tikilib istifadəyə verilməsi qeyri-neft sənayesinin növbəti mərhələdə daha dərin şaxələndirilməsi üçün geniş imkanlar yaradır.Ötən dövrdə ölkədə qeyri-neft sənayesinin əsas halqalarını formalaşdıran maşınqayırma, avadanlıq istehsalı, cihazqayırma və tikinti materiallarının istehsalı sahələrində yeni rəqabətqabiliyyətli müəssisələr yaradılmış, o cümlədən Gəncədə traktor və kənd təsərrüfatı texnikası, Naxçıvanda avtomobil, Mingəçevirdə elektron avadanlıqlar, Sumqayıtda günəş panellər, Qaradağda metal konstruksiyalar, Hacıqabulda seramik plitələr istehsalı müəssisələri qurulmuşdur. Bununla yanaşı, son illərdə güclü müdafiə sənayesinin qurulması istiqamətində mühüm layihələr icra olunmuş, qısa müddətdə bu sahədə 50-yə yaxın yeni istehsal sahəsi yaradılmışdır. Müdafiə sənayesi müəssisələri tərəfindən hərbi təyinatlı məhsullarla yanaşı, mülki məmulatların da istehsalı təşkil olunmuşdur ki, onların həcmi son illərdə 2 dəfə artırılmışdır.Ötən 10 ildə Bakıda və regionlarda toxuculuq, geyim istehsalı, dəri məmulatları və ayaqqabı istehsalı, kağız və karton istehsalı, mebel istehsalı və digər qeyri-neft emal sənayesi sahələrində fəaliyyət göstərən yeni müəssisələr tikilib istifadəyə verilmişdir.Bir tərəfdən kənd təsərrüfatının inkişafı, digər tərəfdən regionlarda infrastruktur təminatının yaxşılaşdırılması son illərdə ərzaq məhsullarının istehsalı sahəsində rəqabətqabiliyyətli yeni müəssisələrin yaradılmasına təkan vermişdir. Ötən dövr ərzində İmişlidə Şəkər Zavodu, Abşeronda Duz Zavodu, Sumqayıtda Bitki Yağları Emalı Zavodu, Oğuzda Qarğıdalı Emalı və Qlükoza İstehsalı Zavodu, müxtəlif bölgələrdə süd kombinatları, konserv zavodları və digər ərzaq məhsulları istehsalı müəssisələri istismara verilmişdir.Müasir dövrdə ölkədə sənayeləşmə prosesinin sürətləndirilməsində müvafiq institutların yaradılması və onların fəaliyyətinin genişləndirilməsi mühüm rol oynayır. Buna nümunə olaraq Sumqayıt Texnologiyalar Parkı ilə yanaşı, Sumqayıt Kimya Sənaye Parkı, Balaxanı Sənaye Parkı və Yüksək Texnologiyalar Parkını qeyd etmək olar.Azərbaycanda sənayenin gələcəkdə də inkişafı üçün bütün zəruri şərtlər mövcuddur. Əlverişli biznes investisiya mühiti, ixtisaslı kadr potensialı, institusional potensial, yenilənmiş enerji və nəqliyyat infrastrukturu, xammal resurslarının mövcudluğu, beynəlxalq bazarlara çıxış və geniş maliyyə imkanları bu şərtlərin əsasını təşkil edir.Dünya təcrübəsindən də göründüyü kimi, sənayenin inkişafı üçün başlıca şərt makroiqtisadi sabitliyin qorunması və əlverişli biznes investisiya mühitinin yaradılmasıdır. Müşahidələr göstərir ki, sənayenin inkişafı daxili bazarın həcmindən asılı olmayaraq idxaləvəzləyici yanaşmadan ixracyönlü istehsal modelinə keçidi tələb edir. Bunun bir səbəbi kiçik iqtisadiyyatlarda daxili bazara hesablanmış istehsal həcminin maya dəyəri xərclərinin azaldılmasına imkan verməməsi, digər səbəbi isə daxili tələbatda uzun müddət yüksək artım tempinin təmin edilməsinin mümkün olmamasından ibarətdir. Ölkənin daxili tələbat və yüksək artım potensialına malik ixrac imkanları növbəti illərdə sənaye istehsalının strukturunun təkmilləşdirilməsində xüsusi rol oynayacaqdır. Sənayenin diversifikasiyası bir sıra ənənəvi istehsal sahələri ilə yanaşı, ənənəvi olmayan, yeni istehsal sahələrinin qurulmasını tələb edir.İlk növbədə yerli xammala əsaslanan rəqabətqabiliyyətli ağır sənaye istehsalının genişlənməsi zəruridir. Son dövrlərdə ölkədə yerli xammal hesabına daxili tələbatı ödəyəcək həcmdə sement istehsal gücləri qurulmuşdur. Dövlət Proqramının əhatə etdiyi dövr ərzində metallurgiya, neft-qaz emalı, neft-kimya və kimya sahələrində müasir tələblərə uyğun yeni istehsal güclərinin qurulması zəruridir. Xüsusilə, metallurgiya və neft-kimya sahələrində baza məhsullarının istehsalı son məhsul istehsal edən çoxlu sayda müəssisələrin yaradılmasına təkan verəcəkdir. Bununla yanaşı, metallurgiyanın inkişafı yeni qurulmuş gəmi istehsalı sahəsinin xammal təchizatını yaxşılaşdıracaq, rəqabət qabiliyyətini yüksəldəcək, maşınqayırmanın inkişafı üçün sağlam zəmin yaradacaqdır. Dövlət Proqramının icra müddətində maşınqayırma, xüsusən, neft maşınqayırması sənayesinin inkişafı diqqət mərkəzində saxlanılmalı, bu sahədə istehsal olunan mal və avadanlıqların daxili tələbatın ödənilməsində payının artırılması istiqamətində tədbirlər görülməlidir. Sənaye üçün baza məhsulları istehsal edən ağır sənaye müəssisələrinin qurulmasına zərurət yarandıqda dövlətin yaxından iştirakı təmin edilməli, baza məhsullarından yarımfabrikat və son məhsul istehsalının isə özəl sektor tərəfindən icrası təmin edilməlidir.Azərbaycanda emal sənayesinin digər sahələrində yeni istehsal güclərinin yaradılması üçün geniş imkanlar vardır. Son illər ölkədə əsasən yeyinti sənayesi, yüngül sənaye, mebel sənayesi, tikinti materiallarının istehsalı sahələrində qabaqcıl texnologiyaların tətbiqi ilə rəqabətqabiliyyətli çoxlu sayda müəssisələr qurulmuşdur. Bu sahələrdə istehsal həcmlərinin genişləndirilməsi ilə yanaşı, digər sahələrdə, o cümlədən kimya, metallurgiya, maşın və avadanlıq istehsalı, alternativ enerji qurğu və avadanlıqlarının istehsalı, müdafiə sənayesi sahələrində yeni emal müəssisələrinin yaradılması tədbirləri davam etdirilməlidir. Yeni sənaye müəssisələrinin yaradılması zamanı yüksək ekoloji tələblərə cavab verən, enerjiyə qənaət edən texnologiyaların istifadəsi diqqət mərkəzində saxlanılmalıdır.Dövlət Proqramının icra müddətində yüksək texnologiyaların tətbiqi ilə yeni istehsal sahələrinin fəaliyyətə başlaması da prioritetlər sırasındadır. Bu baxımdan elektron avadanlıqların istehsalının genişləndirilməsi və əczaçılıq məhsullarının istehsalının qurulması imkanları nəzərdən keçirilməlidir. Yüksək texnologiyalı istehsal böyük həcmdə araşdırma və inkişaf etdirmə fəaliyyəti tələb etdiyi üçün bu sahədə prioritetlərin bir neçə konkret sahə ilə məhdudlaşdırılması məqsədəuyğundur.Sənaye siyasətinin əsas məqsədlərindən biri də sənayenin rəqabət qabiliyyətinin artırılmasına yönəldilmiş tədbirlərin həyata keçirilməsindən ibarətdir. Bu tədbirlər sahəvi araşdırmalar nəticəsində müxtəlif sektorların xüsusiyyətlərinə uyğun olaraq əlavə tədbirlərlə dəstəklənməlidir. Sənayenin rəqabət qabiliyyətinin yüksəldilməsi məqsədi ilə enerji tariflərinin tənzimlənməsində çeviklik artırılmalı, çevik tarif siyasəti əlverişli vergi və gömrük rejimi və çevik məzənnə siyasəti ilə müşayiət edilməlidir. Bununla yanaşı, sənayeyə investisiyaların cəlb edilməsi üçün imkanlar genişləndirilməli, sənayeyə yönləndirilən dövlətin güzəştli kreditlərindən istifadə və lizinq imkanları artırılmalı, qeyri-neft sənayesinə investisiyaların təşviqi mexanizmi yaradılmalıdır. Sənaye müəssisələrinin quruluş xərclərinin azaldılması, sənaye zonalarından (xüsusi iqtisadi zona, sənaye parkı və sənaye məhəllələri) kənarda yerləşən sənaye layihələrinin müəssisədən kənar infrastruktur təminatının yaxşılaşdırılması, bu məqsədlə dövlət vəsaiti hesabına həyata keçirilən infrastruktur layihələrinin özəl sektorun investisiyaları ilə əlaqələndirilməsi mexanizmi qurulmalıdır. Eyni zamanda, bir sıra qabaqcıl ölkələrin təcrübəsindən istifadə edərək dövlət-özəl tərəfdaşlıq modellərinin tətbiqinin genişləndirilməsi diqqət mərkəzində saxlanılmalıdır.Sənaye müəssisələrinin fəaliyyətinin dəstəklənməsi, onlara informasiya, marketinq və markalanma dəstəyi, standartların və sertifikatların tətbiqində dəstək, treninq dəstəyi göstərilməli və xüsusən sənaye müəssisələrinin araşdırma və inkişaf etdirmə fəaliyyəti dəstəklənməlidir. Məlum olduğu kimi, innovasiyalar sənayenin rəqabət qabiliyyətinin artırılmasında xüsusi rol oynayır. Bu baxımdan özəl sektor tərəfindən həyata keçirilən araşdırma və inkişaf etdirmə fəaliyyətinin dəstəklənməsi böyük əhəmiyyət kəsb edir. Bu proses sənayenin kadr potensialının və elmi təminatının yaxşılaşdırılması ilə müşayiət olunmalıdır.Dövlət Proqramın icra müddətində mövcud sənaye və texnologiyalar parklarının fəaliyyətinin gücləndirilməsi, yeni sənaye parklarının və sənaye məhəllələrinin yaradılması, xüsusi iqtisadi zonaların fəaliyyətə başlaması və regionların sənaye potensialının artırılması istiqamətləri diqqət mərkəzində saxlanılmalıdır.4. Dövlət Proqramının əsas məqsəd və vəzifələri4.1. Dövlət Proqramının əsas məqsədləri aşağıdakılardır:4.1.1. sənayenin modernləşdirilməsi və strukturunun təkmilləşdirilməsi;4.1.2. qeyri-neft sənayesinin ixrac potensialının artırılması;4.1.3. enerjidən səmərəli istifadə edən, yüksək əlavə dəyər yaradan rəqabətqabiliyyətli sənaye istehsalının genişləndirilməsi;4.1.4. elmtutumlu və innovativ istehsalın genişləndirilməsi;4.1.5. yeni istehsal sahələri üçün ixtisaslı kadrların hazırlanması.4.2. Dövlət Proqramının vəzifələri aşağıdakılardır:4.2.1. sənaye istehsalının dəstəklənməsi tədbirlərinin genişləndirilməsi;4.2.2. ənənəvi istehsal sahələrinin potensialının gücləndirilməsi;4.2.3. mövcud təbii və iqtisadi resursların təsərrüfat dövriyyəsinə cəlb edilməsinin dəstəklənməsi;4.2.4. sənayenin infrastruktur təminatının yaxşılaşdırılması;4.2.5. qeyri-neft sənayesinə yerli və xarici investisiyaların cəlb edilməsinin stimullaşdırılması;4.2.6. qabaqcıl texnologiyaların transferi və mənimsənilməsi istiqamətində tədbirlərin həyata keçirilməsi;4.2.7. sənaye müəssisələrində müasir menecmentin və korporativ idarəetmə prinsiplərinin tətbiqinin təşviqi;4.2.8. sənaye müəssisələrində standartlaşdırma və sertifikatlaşdırmanın təşviqi;4.2.9. sənaye müəssisələrinin markalanma, marketinq və reklam fəaliyyətlərinin dəstəklənməsi;4.2.10. sənaye müəssisələrində sağlam və təhlükəsiz iş yerlərinin yaradılması;4.2.11. sənayenin inkişaf etdirilməsi istiqamətində özəl sektorun iştirakı ilə son məhsulların istehsalınadək texnoloji zəncirlərin qurulması;4.2.12. yeni istehsal sahələrinin yaradılmasının dəstəklənməsi;4.2.13. regionların sənaye potensialının gücləndirilməsi;4.2.14. hər bir bölgənin və iqtisadi rayonun rəqabət üstünlükləri nəzərə alınmaqla, yeni regional inkişaf mərkəzlərinin, xüsusi iqtisadi zonaların, prioritet sahələr üzrə ərazi-istehsal klasterlərinin və yerli xammala əsaslanan yeni sənaye müəssisələrinin yaradılması;4.2.15. sənaye və texnologiyalar parklarının və sənaye məhəllələrinin yaradılması;4.2.16. ixracyönlü qeyri-neft sektorunun inkişafı məqsədi ilə dövlət və özəl sektor arasında əməkdaşlığın inkişaf etdirilməsi;4.2.17. xammala qənaət, təbii sərvətlərdən səmərəli istifadə və ətraf mühitin qorunması üçün tullantıların zərərsizləşdirilməsi və təkrar emalı, həmçinin az tullantılı və ya tullantısız texnologiyaların tətbiq edilməsi ilə müvafiq müəssisələrin yaradılmasının dəstəklənməsi;4.2.18. innovasiya fəaliyyətinin genişləndirilməsi üçün dövlət dəstəyinin gücləndirilməsi;4.2.19. sənaye müəssisələrində innovasiyayönlü texnologiyaların tətbiqinin stimullaşdırılması.5. Dövlət Proqramının əsas istiqamətləri5.1. Sənayenin rəqabət qabiliyyətinin artırılması və potensialının gücləndirilməsi5.1.1. sənayenin rəqabət qabiliyyətinə və ixrac potensialına təsir edən amillərin araşdırılması;5.1.2. sənayenin rəqabət qabiliyyətinin yüksəldilməsi və ixrac potensialının artırılması istiqamətində tədbirlərin həyata keçirilməsi;5.1.3. hər bir sektor üzrə araşdırmaların aparılması, potensial istehsal sahələrinin müəyyən edilməsi;5.1.4. mövcud istehsal sahələrinin inkişaf etdirilməsi və yeni istehsal sahələrinin yaradılması;5.1.5. sənayenin regional strukturunun təkmilləşdirilməsi;5.1.6. sənaye standartlarının təkmilləşdirilməsi;5.1.7. sənaye sahəsində beynəlxalq əməkdaşlığın gücləndirilməsi.5.2. Sənaye müəssisələrinin fəaliyyətinin dəstəklənməsi5.2.1. sənayenin infrastruktur təminatının yaxşılaşdırılması;5.2.2. sənaye müəssisələrinin maliyyə mənbələrinə çıxış imkanlarının yaxşılaşdırılması;5.2.3. standartların tətbiqi və sertifikatlaşmaya dəstək verilməsi;5.2.4. marketinq və markalanma dəstəyi;5.2.5. informasiya və məlumat dəstəyi;5.2.6. treninq, seminar dəstəyi;5.2.7. araşdırma və inkişaf etdirmə fəaliyyətinin dəstəklənməsi.5.3. Sənaye zonaları və klasterlərinin qurulması5.3.1. xüsusi iqtisadi zonanın yaradılması;5.3.2. sənaye və texnologiyalar parklarının fəaliyyətinin gücləndirilməsi və yenilərinin qurulması;5.3.3. sənaye məhəllələrinin yaradılması və inkişafı;5.3.4. sənaye klasterlərinin təşviqi və inkişafı.5.4. Kadr potensialının və elmi təminatın gücləndirilməsi5.4.1. orta ixtisas və ilk peşə-ixtisas təhsil müəssisələrinin potensialının gücləndirilməsi;5.4.2. texniki sahələrdə ixtisaslı kadrların hazırlanması imkanlarının genişləndirilməsi;5.4.3. ali, orta ixtisas, ilk peşə-ixtisas təhsil müəssisələri və elmi təşkilatlar ilə istehsalat arasında əlaqələrin gücləndirilməsi;5.4.4. sənayenin elmi təminatının gücləndirilməsi;5.4.5. təhsil müəssisələrinin kadr hazırlığı üzrə fəaliyyətinin əmək bazarının tələblərinə uyğun təşkil edilməsi.5.5. Qanunvericiliyin təkmilləşdirilməsi5.5.1. sənaye müəssisələrinin fəaliyyətini tənzimləyən normativ hüquqi bazanın təkmilləşdirilməsi.\n6. Gözlənilən nəticələr6.1. Dövlət Proqramının həyata keçirilməsi nəticəsində aşağıdakıların əldə edilməsi gözlənilir:6.1.1. qeyri-neft sənayesinin modernləşməsi, şaxələndirilməsi nəticəsində bu sahənin iqtisadi artımın əsas mənbəyinə çevrilməsi;6.1.2. qeyri-neft sənayesinin ixracda artımın əsas mənbəyinə çevrilməsi;6.1.3. sənaye istehsalında regionların payının yüksəlməsi;6.1.4. məşğulluğun strukturunda sənayenin payının artması;6.1.5. sənayedə məhsuldarlığın artması;6.1.6. ixtisaslı işçi qüvvəsinin artması;6.1.7. sənayedə yeni iş yerlərinin əsasən orta və yüksək texnoloji müəssisələrin açılması hesabına təmin edilməsi;6.1.8. texnoloji innovasiyalar tətbiq edən müəssisələrin sayının artması;6.1.9. sənaye müəssisələrinin araşdırma və inkişaf etdirmə fəaliyyətlərinin artması;6.1.10. sənaye müəssisələrinin fəaliyyətini dəstəkləyən müvafiq mexanizmlərin qurulması;6.1.11. sənaye müəssisələrinin sənaye zonalarında cəmləşməsi;6.1.12. sənayedə beynəlxalq standartların tətbiqinin genişləndirilməsi;6.1.13. sənaye sahəsində təkmil qanunvericilik bazasının formalaşdırılması.7. Dövlət Proqramının maliyyələşdirmə mənbələri7.1. Dövlət Proqramında nəzərdə tutulan tədbirlərin icrası aşağıdakı mənbələr hesabına maliyyələşdiriləcəkdir:7.1.1. dövlət büdcəsi;7.1.2. büdcədənkənar fondlar;7.1.3. Sahibkarlığa Kömək Milli Fondunun vəsaiti;7.1.4. Azərbaycan İnvestisiya Şirkətinin vəsaiti;7.1.5. yerli büdcələr;7.1.6. yerli özəl və birbaşa xarici investisiyalar;7.1.7. kreditlər və qrantlar;7.1.8. beynəlxalq və xarici ölkə təşkilatlarının texniki və maliyyə köməyi;7.1.9. qanunvericilikdə qadağan olunmayan digər mənbələr.


Qriqorçuk: İli komandam üçün uğurlu hesab edirəm\nAzərbaycan kubokunun 1/4 final mərhələsinin cavab oyunları çərçivəsində keçirilən AZAL – “Qəbələ” matçından sonra (0:1) “qırmızı-qaralar”ın baş məşqçisi Roman Qriqorçukun mətbuat konfransı keçirilib. Azerisport.az sizi ukraynalı mütəxəssisin fikirləri ilə tanış edir:\n“Bu, ilin son oyunu idi. Ümumilikdə 2016-cı ili komandam üçün uğurlu hesab edirəm. Yaxşı nəticələr qazandıq. Hamınızı yeni il münasibətilə təbrik edirəm. Yarımfinal haqda indidən danışmaq hələ tezdir. “İnter” yox, başqa komanda ilə düşsəydik də asan olmayacaqdı. Yarımfinalda zəif rəqibə rast gəlmirsən. Komandamızın bütün gənc oyunçularının şans qazanmaq imkanı var. Mən də istəyirəm ki, onlar daha çox şans qazansınlar. Bunun üzərində çalışırıq. Qarşıda komandamızı təlim-məşq toplanışı gözləyir. Bu hazırlıq prosesində çox sayda gəncə şans verəcəyik. Toplanışa gəlincə, bunun üzərində işləyirik. Ancaq bu məsələ konkretləşməyib. Komandada müəyyən dəyişikliklər də olacaq. Ancaq qış fasiləsində oyunçu tapmaqda çətinlik çəkirik”.


Rasim Musabəyov: Paşinyanın anti-rus mövqeyi Moskvada çoxdan bəllidir\nRasim Musabəyov: Paşinyanın anti-rus mövqeyi Moskvada çoxdan bəllidir Siyasət\n29 İyul 2020 16:39\nPaşinyan nala da vurur, mıxa da, həm Rusiyanın ətəyini buraxmağa qorxur, eyni zamanda da anlayır ki, Rusiyanın ətəyini buraxmadığı təqdirdə ona qərbdən heç bir dəstək gəlməyəcək.\nBunu Trend-ə açıqlamasında Milli Məclisin deputatı Rasim Musabəyov deyib.\nOnun sözlərinə görə, Paşinyan hər dəfə səfərlərində Qərbin Gürcütsana, Ukraynaya, Moldovaya kömək etməsini ön plana çəkərək, Ermənistana yardımların artırılmasını istəyir. Ancaq Paşinyanın bu cəhdlərinə baxmayaraq Qərb Ermənistana yardımlarını artırmayacaq, çünki orada kifayət qədər ağıllı insanlar var:\n"Paşinyanın anti-rus mövqeyi Moskvada çoxdan bəllidir, Putin və onun ətrafı üçün Paşinyan yad ünsürdür. Paşinyanın müraciətlərinə, yaltaqlanmalarına baxmayaraq ona etibar etmirlər. Ancaq indi bir reallıq da budur ki, Ermənistanı əllərindən də buraxmaq istəmirlər. Nəzərə alsaq ki, Ermənistan iqtisadiyyatı, ordunun yüksək rütbəli zabitləri Rusiya ilə sıx bağlıdılar, ona görə də demək olmaz ki, onlar Paşinyanın, yoxsa Rusiyanın əmrlərini yerinə yetirməyə hazırdırlar".\nR.Musabəyov bildirib ki, Ermənistanın xarici siyasətinə gəldikdə, Paşinyan fantaziyalarla yaşayır. Hazırda Ermənistanın Xarici işlər naziri və Müdafiə naziri əvvəlki elitadan Paşinyana miras qalıb və Paşinyan onlara etibar etmir:\n"Paşinyan hazırda onları hakimiyyətdən uzaqlaşdırmağa da qorxur, çünki bunun müqabilində Rusiyadan ciddi təziq görə bilər. Paşinyan xarici siyasətdə çalışır ki, ikitərəfli oyun oynasın, amma bu onda alınmır, çünki seçim etmək iqtidarında deyil".


Qafqaz – İmam Həsən Əskərinin (ə) siyasi-ictimai həyatına qısa bir baxış\nİmam Həsən Əskərinin (ə) siyasi-ictimai həyatına qısa bir baxış\nOct 14, 2021 admin Arxiv, Islam, SONXƏBƏRLƏR, Xəbər lenti, Xəbərlər 0\n15 oktyabr – 8 Rəbiül-əvvəl – İmam Həsən Əskərinin (ə) şəhadət günüdür. Bu münasibətlə oxucularımıza başsağlığı verir və o həzrətin həyatına haqqında məlumatı təqdim edirik:\nİMAM HƏSƏN ƏSKƏRİNİN (Ə) ŞƏXSİYYƏTİ\nLəqəbləri: Əskəri, Zəki, Xalis, Sirac, Hadi, Samit, Mövla, Rəfiq;\nKünyəsi: Əbu Mühəmməd;\nAtası: İmam Əliyyən-Nəqi Hadi (ə).\nAnası: Hadisə (Hədis, Süsən).\nDoğulduğu gün: Rəbiüs-sani ayının 8-i;\nDoğulduğu il: 232-ci hicri-qəməri ili;\nŞəhid olduğu gün: Rəbiül-əvvəl ayının 8-i, cümə günü.\nŞəhid olduğu il: 260-cı hicri-qəməri ili;\nÖmrü: 28 il;\nŞəhadət səbəbi: Abbasi xəlifəsi Mötəmidin vasitəsilə zəhərlənməsi;\nDəfn olunduğu yer: Samirra şəhəri;\nÖvladı: O həzrətin yeganə övladı həzrət Məhdidir (ə).\nTarixçilərin qeydlərinə əsasən, şiələrin on birinci imamı həzrət Həsən ibn Əli Əskəri (ə) 232-ci hicri-qəməri ilinin Rəbiüs-sani ayının 8-ci, yaxud 10-cu günü dünyaya gəlmiş və 28 il həyat sürmüşdür. Həmçinin əksər tarixçilər imam Həsən Əskərinin (ə) 260-cı h.q. ilinin Rəbiül-əvvəl ayının 8-də əbədiyyətə qovuşduğunu qeyd etmişlər. Atası imam Hadinin (ə) 254-cü ildə vəfat etdiyini nəzərə alaraq, imam Həsən Əskərinin (ə) imamət müddəti Şeyx Müfidin rəvayətinə əsasən altı il və Səd ibn Abdullahın rəvayətinə görə isə, beş il səkkiz ay olmuşdur. (“Əl-irşad”, Şeyx Müfid, s. 335; “Əl-məqalatu vəl-firəq”, s. 102.)\nİmam Həsən Əskərinin (ə) anasının adının “Hədis” və ya “Hadisə”, bəzi qaynaqlarda isə “Susən” olduğu qeyd edilmişdir. “Uyunul-mucizat” kitabının müəllifi imam Həsən Əskərinin (ə) anasının düzgün adının “Səlil” olduğunu demiş və onu “O, mərifət əhli və saleh kəslərdən idi!” ibarəsi ilə mədh etmişdir. (“Biharul-ənvar”, Əllamə Məclisi, c. 50, s. 238.)\nİmam Həsən Əskərinin (ə) ləqəblərinin Samit, Hadi, Rəfiq, Zəki, Nəqi və Xalis olduğunu qeyd etmişlər. Həm imam Cavad (ə), həm də imam Həsən Əskəri (ə) “İbnur-Rza” künyəsi ilə məşhur olmuşlar. Necə ki, imam Hadi (ə) və imam Həsən Əskəri (ə) “Əskəriyeyn” ləqəbi ilə tanınmışlar.\nO həzrətin atası imam Hadi (ə) 254-cü ildə şəhadətə çatdıqdan sonra, o həzrətin öz buyruğuna əsasən, oğlu imam Həsən Əskəri (ə) şiələrin imamı oldu.\nİMAM HƏSƏN ƏSKƏRİNİN (Ə) DÖVRÜNDƏ SİYASİ-İCTİMAİ VƏZİYYƏT\nQeyd etdiyimiz kimi, Abbasi xəlifələri imamlara qarşı əllərindən gələn bütün təzyiqləri həyata keçirirdilər. Bu təzyiqlər imam Cavad (ə), məxsusən, imam Əliyyən-Nəqi Hadi (ə) və imam Həsən Əskərinin (ə) Samirrada olduğu dövrdə özünün son həddinə çatır. Abbasilərin hökuməti zamanı yaşamış üç imam bu təzyiqlərin şiddətindən cavan yaşlarında ikən şəhadət şərbətini içir. İmam Cavad (ə) iyirmi beş, imam Əliyyən-Nəqi (ə) qırx bir, imam Həsən Əskəri (ə) isə iyirmi səkkiz yaşında şəhid olur.\nİMAM HƏSƏN ƏSKƏRİNİN (Ə) FƏALİYYƏTİ\nAbbasilər hakimiyyətinin amansız təqiblərinə baxmayaraq, imam Həsən Əskəri (ə) bir sıra siyasi-ictimai və elmi fəaliyyətlər göstərmişdir. O həzrətin fəaliyyətlərini aşağıdakı şəkildə xülasə etmək olar:\n1. İslam dininin müdafiəsi uğrunda göstərdiyi elmi fəaliyyətlər, müxaliflərin şübhə və iradlarını rədd etmək və əsl İslam ideyasını camaata çatdırmaq;\n2. Nümayəndələr təyin etmək, qasid və məktublar vasitəsilə uzaq yerlərin şiələri ilə əlaqə saxlamaq;\n3. Abbasilər hakimiyyətinin son dərəcə nəzarətinə baxmayaraq, gizli siyasi fəaliyyət;\n4. Şiələri, xüsusən də, yaxın dostlarını maliyyə cəhətdən təmin etmək;\n5. Mühüm şiə qüvvələrini çətinliklər qarşısında siyasi baxımdan gücləndirmək;\n6. İmaməti inkar edənləri cəlb etmək və şiələri arxayınlaşdırmaq üçün qeybi məlumatlardan geniş istifadə etmək;\n7. Şiələri öz oğlu on ikinci imamın qeybə çəkilməsi dövrünə hazırlamaq.\nİMAM HƏSƏN ƏSKƏRİ (Ə) SAMİRRADA\nİmam Həsən Əskəri (ə) atası imam Hadi (ə) ilə birlikdə – o zaman Abbasilərin xilafət mərkəzi olan – Samirraya gətirilməsi bir neçə cəhətdən Məmunun imam Rzanı (ə) Xorasana gətirməsi siyasətinə bənzəyir. Bu siyasət nəticəsində şiələrin İmamla əlaqəsini nəzarət altında saxlamaq və hakimiyyət üçün təhlükə yaradan şiələri tanımaq mümkün idi. Abbasilər imamların digər Ələvilər kimi özlərinə tərəfdar toplamaqla qiyam edəcəklərini təsəvvür etdikləri üçün, onları xilafət mərkəzinə gətirib nəzarət altında saxlayır və ehtimal oluna biləcək qiyamlara mane olurdular.\nİmam Həsən Əskəri (ə) Samirrada yaşadığı müddətdə zindana atıldığı bir neçə dəfə istisna olmaqla, həmin şəhərin yerli əhalisi kimi yaşayırdı. Təbii ki, o həzrətin bütün hərəkətləri hakim dairələr tərəfindən dəqiq şəkildə izlənilirdi. Çünki imam Həsən Əskəri (ə) də digər şiə imamları kimi, azad olduğu təqdirdə yaşamaq üçün Samirranı yox, Mədinəni seçərdi. Həqiqətdə, o həzrətin Samirrada uzun müddət qalması xəlifə tərəfindən həbs sayılırdı və bunu başqa cür başa düşmək olmaz. Elə əvvəldən formalaşmış şiə icmasının nizamlı fəaliyyəti xəlifənin nəzərində böyük əhəmiyyət kəsb etdiyi və onun narahatlığına səbəb olduğu üçün, bu fəaliyyətlər nəzarət altında saxlanmalı idi. Bunun üçün də imam Həsən Əskəridən (ə) istəmişdilər ki, həmişə Samirrada olduğunu hakim dairələrə məlumat versin. O həzrətin xidmətçilərindən birinin nəqlinə görə, İmam hər bazar ertəsi və cümə axşamı günü məlumat vermək üçün xilafət sarayına getmək məcburiyyətində qalırdı. İmamın bu vəziyyəti zahirdə İmama ehtiram kimi qələmə verilsə də, həqiqətdə, xəlifə tərəfindən o həzrəti nəzarət altında saxlamaq üçün yeganə səbəb idi.\nŞiələr imam Həsən Əskərini (ə) görmək üçün çətinliklə üzləşirdilər. Belə ki, bir dəfə xəlifə Sahibul-Bəsrəni görməyə getdikdə, o həzrəti də özü ilə aparır. O həzrətin səhabələri isə, yalnız yol boyu o həzrəti görə bilirlər. (“Kafi”, c. 1, s. 509) Bu rəvayətdən aydın olur ki, heç kim bir müddət o həzrətlə evində görüşə bilməmişdir.\nƏli ibn Cəfər, Hələbidən belə nəql edir: “İmam Həsən Əskərini (ə) xilafət sarayına gedəcəyi gün birdən bir qrup o həzrəti görmək üçün bir yerə yığıldı. Elə bu zaman o həzrət tərəfindən bizə bir məktub çatdı. Məktubun məzmunu belə idi: “Kimsə mənə salam verməsin, hətta mənə işarə belə etməsin. Çünki sizin özünüz də təhlükədəsiniz!” (“Əl-xəraicu vəl-cəraih”, c. 1, s. 439.)\nŞiələrin imam Həsən Əskəri (ə) ilə əlaqə saxlamaq üçün nə qədər çətinlik çəkməsi bu rəvayətdən yaxşı şəkildə aydın olur. Təbii ki, o həzrət və şiələri fürsət tapdıqca, üzlərini bağladıqları halda bir-birlərilə görüşürdülər. Şiələrin o həzrətlə ünsiyyət yarada biləcəkləri ən yaxşı vasitə məktublaşma idi.\nİMAM HƏSƏN ƏSKƏRİNİN (Ə) HƏBS OLUNDUĞU DÖVRLƏR\nİmam Hadinin (ə) oğlu imam Həsən Əskəri (ə) ilə birlikdə Mütəvəkkil tərəfindən Samirraya gətirilməsi onların şiələrlə əlaqələrinə nəzarət etmək üçün bir növ həbs edilməsi idi. Bəzən o həzrətlə oğlunun həbs olunmasında daha çox təzyiqlərdən istifadə edilirdi. Xüsusilə, hakimiyyəti hədələyə biləcək hadisələr baş verdikdə, şəxsən, imam Həsən Əskəri (ə) bəzi yaxın səhabələri ilə birlikdə zindana atılardı.\nAbbasilərin xidmətçilərindən və İmamı zindanda qorumağa məmur olan Saleh ibn Vüseyf bəzi Abbasilər tərəfindən İmama əzab-əziyyət verməyə təşviq edilirdi. O da onların cavabında belə deyirdi: “Camaatın arasında tanıdığım ən pis iki nəfəri bu işə məmur etdim. Amma onlar imam Həsən Əskəridən (ə) elə təsirlənmişdilər ki, nəhayət, ibadət və namazda yüksək məqama çatdılar.” Bəzi rəvayətlər imam Həsən Əskərinin (ə) zindanda ikən, daim oruc tutduğunu bildirir. (“Nurul-əbsar”, Şəblənci, s. 168.)\nŞeyx Müfid, Məhəmməd ibn İsmayıl Ələvidən belə nəql edir: “İmam Həsən Əskəri (ə) Əli ibn Əvtamişin (və yaxud Barmiş) həbs edildiyi zindana gətirildi. O, Əbu Talib övladlarının qəddar düşmənlərindən idi. Ona əmr verildi ki, imam Həsən Əskəriyə (ə) əlindən gələn pisliyi etsin. Amma o, İmamla bir müddət qaldıqdan sonra ayrılıq zamanı çatdıqda, İmamın ilahi əzəmətini hər kəsdən yaxşı tanıdığını və onu mədh etdiyini söylədiyi halda ayrıldı. (“Əl-irşad”, s. 342.)\nİMAM HƏSƏN ƏSKƏRİNİN (Ə) VƏFATI\nİmam Həsən Əskəri (ə) 260-cı h.q. ilinin Rəbiül-əvvəl ayının 8-də vəfat etdi. İmam Həsən Əskəri (ə) Samirrada tanınmış bir şəxsiyyət olduğundan, vəfat edərkən Samirra şəhəri matəmə qərq olmuşdu. Əhməd ibn Übeydullah bir rəvayətdə bu matəm səhnəsini belə vəsf edir: “İmam Həsən Əskəri (ə) vəfat edərkən hər yeri ağlamaq səsləri bürümüşdü. Camaat fəryad edib deyirdi: İbnur-Rza dünyadan getdi. Bu zaman İmamı dəfn etmək üçün hazırlaşdılar. Bazarlar bağlandı. Atam (xəlifə Mötəmidin vəziri) Bəni-Haşim, hərbi şəxsiyyətlər, qazılar, katiblər və camaat İmamın cənazəsinə doğru axışdılar. O gün Samirrada qiyamət qopmuşdu. (“İkmalud-din”, c. 1, s. 43.)\nAbgül Süleymanov gündəmdə olan son məsələlərlə bağlı açıqlama verib Tbilisidə Saakaşvilinin tərəfdarları mitinqə toplaşır - FOTO


Gün ərzində nə qədər su içmək lazımdır? - 10 SƏBƏB » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nGün ərzində nə qədər su içmək lazımdır? - 10 SƏBƏB\nHər gün 8 stəkan suyun içilməsi vacibdir. Ancaq çay, kofe,şirə, kampot suyu əvəz etmir. Çox vaxt biz buna əməl etmirik. Orqanizmdə də metabolizmin işi zəifləyir, nəticədə toksinlər bədənimizdə qalır. Yay aylarında bunları nəzərə alaraq, suyu daha çox içmək lazımıdr.\nAşağıdakı problemlər susuzluqdan yaranır.\n1. Gözlərdə quruluq. Gözlərdə yüngül qaşınma hiss olunursa, qızartı varsa, mütləq su içmək lazımdır. Gözdə suyun çatışmazlığı müxtəlif səbəblərə gətirib çıxara bilər.\n2. Güclü susuzluq hissi. Orqanizmdə güclü susuzluq hissi yaranırsa, bu o deməkdir ki, beynin fəal siqnalları maye tələb edir. Bədənin su ehtiyatına ehtiyacı var.\n3. Ürək döyüntülərinin artması. Orqanizmdə su azaldıqca , qanın sürəti azalır, yük ürəyə düşür . Ona görə də ürək tez-tez döyünməyə başlayır.\n4. Ağızda quruluq. Əgər orqanizmdə problem yoxdursa, ancaq ağızda quruluq hiss edilirsə, dəməli susuzluğun əlamətidir.\n5. Sidiyin azalması və rənginin dəyişməsi. Orqanizmdən su çatışmazlığının bir əlaməti də sidiyin azalması və rənginin tündləşməsidir.\n6. Oynaqlarda ağrı. Yaşlı insanlardan fərqli olaraq cavanlarda da oynaq ağrısı olur. Bəzilərində qaçış və tullanmadan sonra ağrıyır. Əgər sizdə heç bir problem yoxdursa, deməli oynaqlar susuzluqdan ağrıyır. Insanda qığırdaq disklərinin 80%- i sudan ibarətdir. Su çatışmazlığı zamanı da disklərdə sürtülmədən problem yarana bilər.\n7. Quru dəri. Dərinizdə quruluq hiss olunursa, bu susuzluğun əlamətidir. Bolluca su içmək lazımdır.\n8. Əzələ kütləsinin sıxlığı. Əzələlər yarıya kimi sudan ibarətdir. Belə ki, məşq zamanı xırda qurtumlarla su içmək məsləhətdir.\n9. Daimi yorğunluq və süstlük. Əgər çox yatırsınızsa, ayağa durmağa taqətiniz yoxdursa, o zaman içdiyiniz suyun miqdarına diqqət etmək lazımdır.\n10. Həzmin pisləşməsi. Mədədə qıcqırma hiss olunursa, mütləq su için. Mədədə lazım olan nəmlik azalır və turşuluq artır, qıcqırma baş verir.\nSağlam və cavan qalmaq üçün ömür boyu düzgün su balansını qorumaq lazımdır\nHansı içkini nə vaxt içmək lazımdır?\n4 sentyabr 2015 14:36\n20 avqust 2015 21:43\n12 avqust 2015 10:32\n10 avqust 2015 20:41\n7 avqust 2015 13:55\n7 avqust 2015 13:09\nBu MelumaT ele Mene Lazım idi.ÇooX SAğolun...\n7 avqust 2015 10:59\n6 avqust 2015 22:53\ntwkler xebere gore sagolun


Tahir Gözəl: "Qarabağın adını dünyaya yayan komandaya yaxşı nəticə yaraşır" - Korner.az\n28.11.2019 , 00:12\nAvropa Liqasının qrup mərhələsinin V turunda İspaniyanın “Sevilya” klubunun qonağı olacaq “Qarabağ”ın vitse-prezidenti Tahir Gözəl jurnalistlərin suallarını cavablandırıb.\nKorner.az xəbər verir ki, o, əvvəlcə oyun barədə fikirlərini bildirib:\n– Çox önəmli oyun olacaq. “Sevilya” İspaniyanın ən böyük üç klubundan biridi. La Liqanın turnir cədvəlində “Barselona” və “Real”la aralarındakı xal fərqi 1-ə enib. Bizim iddiamız mərhələ adlamaqdı və bunun üçün şansımız var. Sabahkı oyundan çox şey asılıdı. Qurban Qurbanovla söhbət etmişəm. Sabah komandamızdan möhtəşəm oyun gözləyirəm. Nəticəni futbolda daha öncədən bilmək olmaz. Azərbaycan xalqına, Qarabağın adını dünyaya yayan komandaya yaxşı nəticə yaraşır.\n– “Qarabağ” bir dəfə İspaniyada “Atletiko” ilə heç-heçə etmişdi. Sabah komandaya nə lazımdı ki, yaxşı nəticə qazansın?\n– “Sevilya” və “Atletiko” fərqli oynayır. Biz “Atletiko” ilə iki dəfə heç-heçə etdik. Rəqib nəhəng klubdu. Amma biz imkansızları bacaran klubuq və komandaya inanırıq. Əsas odur ki, meydana cəsarətli çıxaq, mübarizə aparaq. Qurban Qurbanov və futbolçularla danışmışam. Sabah onlarda bu cəsarəti görmək istəyirəm. Bunu seyr edəcəyimizə inanırıq.\n– “Qarabağ”ın adı yaxşı futbol oynayan komanda kimi tanınır və insanlar bizi ciddi qəbul edir. Mən bunun şahidi olmuşam. Klub rəhbərləri ilə danışanda deyirlər ki, “Qarabağ” sürpriz elementdi. Sabah meydanda qoçaq komanda görəcəyimə inanıram. İnanmıram ki, komanda meydana rahat çıxsın. Belə şeyə heç vaxt inanmaram.\n– İki gündü komanda ilə birgəsiz. Bu oyunun önəmi də yəqin ki, sizi narahat edir. Ürəyinizdə nəticəyə inam var?\n– Sabah bir neçə ürək sözüm olacaq. Elə sözüm bu olacaq ki, bizi qürurlandırın. Onlara meydana 100 faiz qələbə üçün meydana çıxmalarını deməyəcəm, qismətdir və bir az da şansdı. Sabah ən möhtəşəm “Qarabağ”la meydana çıxmalarını istəyəcəm. Daha öncə bunu ediblər. Bu mesajım var onlara.\n– Mən bura yeni gəlmişəm. Məlumatım yoxdu. Ancaq 100 faiz əminəm ki, olacaqlar. Lüksemburqda “Düdelanj”la oyunda səfirliyimizin dəstəyi böyük olmuşdu. O biabırçılıq zamanı əl-ələ verib, böyük qüvvə yaratmışdıq. Nəticədə də bizdən üzr istədilər. Ona görə də dəstək üçün sabah onların yolunu gözləyirik.\n– Sabah neçə azərbaycanlı azarkeş stadionda olacaq?\n– Məlumatlı deyiləm.\n“Barselona”dan qələbə, “Liverpul”dan xal itkisi


Azərbaycanda adamların bank kartlarına niyə etibarı yoxdur?\n2021, 27 İyul, çərşənbə axşamı, Bakı vaxtı 10:20\nPaşinyan yenə Xankəndinə gəlir: mitinq keçirib nələrdən danışacaq?\nPrezident İlham Əliyev tapşırıq verir ki, nağdsız yəni, bank kartları ilə ödənişlərin həcmi artırılmalıdır. Amma müstəqil ekspertlər deyirlər ki, Azərbaycanda bunun üçün yetəri qədər nə infrastruktur, nə də texnologiya var.\nMəsələn, Azərbaycan İnternet Forumunun prezidenti Osman Gündüz Facebook hesabında bu günlərdə başına gələn hadisəni paylaşıb.\nO yazır ki, sığorta şirkətinə xidmət haqqını kartla ödəmək istəyib. Amma ona bildiriblər ki, bu halda kartın aid olduğu bankın tələbinə görə ondan 3 faiz rüsum tutulacaq. Osman Gündüz deyir ki, bundan sonra o da ödənişi nağd etməli olub:\n“Bu kimi problemlər əksər xidmət sahələrində var. Bütün bu rüsumları da banklar müəyyən edib. Dünya təcrübəsi göstərir ki, nağdsız hesablaşmanı artırmaq üçün həvəsləndirmə çox vacibdir. Bəzən isə bunun tam əksini görürük. Təsəvvür edin cari hesabındakı vəsaiti, banka getmədən kart hesanıbına köçürmək mümkünsüzdür. Mövcud tənzimləmə bu vəsaiti mütləq şəkildə nəqdləşdirməyə məcbur edir. Bunun üçün siz gərək mütləq banka gedəsiniz, vəsaiti nəqdləşdirəndənsonra yenidən karta köçürəsiz. İzahı olmayan vəziyyətdir. Səbəb isə nağdlaşdırma ilə bağlı 1%-lik verginin mövcud olmasıdır”.\nNağdsız yəni, kartla ödəmələr zamanı vergidən yayınma, kölgə iqtisadiyyatı kimi hallar aradan qalxır, şəffaflıq artır.\nPrezident kölgə iqtisadiyyatına qarşı?\nPrezident İlham Əliyev də iyulun 31-də sosial-iqtisadi sahə ilə bağlı keçirdiyi müşavirədə bu məsələyə toxunub.\nPrezident deyib ki, nağdsız ödənişlər 2 milyard 300 milyon dollardır. Prezident nağdsız ödənişlərin hələ də aşağı səviyyədə olduğunu, onun həcminin artırılması üçün ciddi addımlara atılmalı olduğunu bildirib:\n“Posterminalların sayı da artmalıdır. Ancaq mənə verilən məlumata görə, onların sayı artmır. Bu problem öz həllini tapmalıdır. Çünki nağdsız ödənişlərin aşağı səviyyədə olması, əlbəttə ki, kölgə iqtisadiyyatını qidalandırır. Kölgə iqtisadiyyatı ilə mübarizə bizim üçün indi əsas məsələlərdən biridir. Bu gün burada verilən məlumat bunu göstərir ki, bu istiqamətdə önəmli addımlar atılıb. Yüz mindən çox əmək müqaviləsi bağlanıb. Halbuki bu insanlar əvvəllər kölgə iqtisadiyyatında fəaliyyət göstərirdilər. Nağdsız ödənişlərin aşağı səviyyədə olması, əlbəttə ki, qəbuledilməzdir”.\nPrezident İlham Əliyev bu məsələnin təhlil edilib, ciddi addımlar atılması ilə bağlı tapşırıq verib.\nReal Partiyasının icra katibi, iqtisadçı ekspert Natiq Cəfərli hesab edir ki, bu istiqamətdə əhali arasında təşviqat işlərinin aparılmasına ciddi ehtiyac var. Onun fikrincə, bu vəziyyət insanların bank və kart sisteminə güvəninin olmaması ilə bağlıdır:\n“Təqaüdlər, maaşlar verilən zaman az qala hər kəs bankomatların qarşına axışır. Pullarını kartlarından çıxarıb, nağdlaşdırırlar. Bunun əsas səbəbi insanların banka, kart sisteminə güvənlərinin olmamasıdır. Bu sahədə insanlar arasında təşviqat aparılmalıdır. Müxtəlif həvəsləndirici tədbirlər görülməlidir".\nMərkəzi Bank maraqlı deyil\nNatiq Cəfərli deyir ki, bu məsələnin psixoloji-sosial tərəfidir. Burada bir də siyasi-iqtisadi səbəblər var. Böyük biznes şəbəkələri, otellər, ticarət mərkəzləri infrastruktur qurarkən nağdsız ödənişləri görməzdən gəlirlər. Bu yolla onlar vergidənyayına, real ticarət dövriyyələrini gizlədə bilirlər. Natiq Cəfərlinin fikrincə, digər bir səbəb isə ümumiyyətlə ölkədə bu sahədə infrastrukturun lazımi səviyyədə olmamasıdır.\nParlament 'pos terminallar artırılsın' deyir, bəs əhali?\nAzərbaycan İnternet Forumunun prezidenti Osman Gündüz isə bu sahədəki ən böyük problemi ölkədəki konservativ maliyyə-bank siyasətində görür. O bildirir ki, Mərkəzi Bank, rəqəmsal ödənişlər bazarına yeni oyunçuların daxil olmasında maraqlı deyil:\n“Nə üçün bizdə e-pul, mobil pul kisəsi, ani ödəniş və bu kimi digər ödəniş məhsulları və texnologiyalar tətbiq edilmir? İndiyədək Ödəniş Xidmətləri ilə bağlı Qaydaların qəbul edilməməsinin bir izahı ola bilər, Mərkəzi Bank liberallaşmaya, bazara yeni oyunçuların, bank olmayan oyunçuların, FinTex-lərin daxil olmasına elə də maraqlı deyil”.\nOsman Gündüz hesab edir ki, rəqəmsal bankçılıq, rəqəmsal ödəniş infrastruktu və rəqəmsal ödəniş texnologiyalarının tətbiq sahəsində durum yaxşı hesab etmək olmaz.


Hərbi diplomatiyada nələr baş verir?\n23 Aprel 2014 13:59\nNatiq Miri: “Bütün bunlar Azərbaycanın təhlükəsizliyinə hesablanmış səfərlərdir”\nAzərbaycanın müxtəlif ölkələrlə hərbi əməkdaşlığı yönündə ciddi addımlar müşahidə olunur. Bu səfərlərin xronologiyasına baxdıqda ölkəmizin hərbi diplomatiyasının gücləndiyini müşahidə etmək olur. Məsələn, aprelin 1-4-də Türkiyə Silahlı Qüvvələrinin Baş Qərargah rəisi Necdət Özəl Bakıda oldu. Bunun ardınca Azərbaycanın müdafiə naziri Zakir Həsənov İrana səfəri gerçəkləşdirdi. Az sonra, aprelin 16-da Pakistan İslam Respublikasının Hərbi Hava Qüvvələrinin komandanı, aviasiya marşalı Tahir Rafiq Batt Azərbaycana rəsmi səfər etdi.\nAprelin 21-də bu istiqamətdə daha üç xəbər yayıldı. Həmin xəbərlərin birində Türkiyənin milli müdafiə naziri İsmət Yılmazın Naxçıvana səfər edəcəyi bildirilir. Məlumata görə, İ. Yılmaz mayın 14-15-də muxtar respublikada olacaq. Digər bir xəbərdə Qazaxıstanın müdafiə naziri Serik Axmetovun Azərbaycana səfərinin başladığı bildirilir. Yayılan üçüncü xəbərdə isə Azərbaycanın müdafiə naziri, general-polkovnik Zakir Həsənovun Çanaqqala döyüşünün 99-cu ildönümü münasibətilə keçiriləcək anma mərasimində iştirak etmək üçün aprelin 23-də Türkiyəyə səfər edəcəyi bildirilir. Məlumata görə, səfər aprelin 25-dək davam edəcək.\nBəs son vaxtlar hərbi yönümdə səfərlərin intensivləşməsi nə ilə bağlıdır? Bu səfərlərin regionda yaranmış yeni geosiyasi durumla əlaqəsi varmı?\nMilli Strateji Təhqiqatlar Mərkəzinin rəhbəri, siyasi şərhçi Natiq Miri bildirib ki, bütün bu intensiv səfərlər bilavasitə regionda geosiyasi vəziyyətin dəyişməsi, dünyanın təhlükəsizlik sisteminə vurulan zərbə ilə sıx surətdə bağlıdır. Onun sözlərinə görə, belə bir vəziyyətdə Azərbaycan özünün təhlükəsizliyini təmin etməyə məcburdur: “Ölkəmizin bu cür intensiv addımları da məhz bu təhlükəsizliyi təmin etməyə hesablanıb. Hesab edirəm ki, bu səfərlər davam edəcək. Hətta ola bilsin ki, dünya gücü ABŞ-ın vitse-prezidenti səviyyəsinə qədər Azərbaycana səfərlər gerçəkləşdirilsin”.\nMüsahibimiz onu da bildirib ki, artıq Qərb-İran qarşıdurması aradan qalxıb: “Fikir verirsinizsə, getdikcə Qərblə İran arasındakı anlaşılmazlıq buzu əriyir və daha çox anlaşma, danışıqlar davam edir. Gələcəkdə Qərb-İran münasibətlərinin diplomatik münasibətlər səviyyəsində inkişafı gözlənilir. Belə bir geosiyasətin dəyişməsi fonunda Azərbaycanın da siyasəti təbii ki, dəyişməlidir”.\nN.Miri həmçinin qeyd edib ki, digər tərəfdən, bu gün bütün dünyanın gündəmini məşğul edən Ukrayna hadisələri baş verir: “Bu hadisədən sonra artıq bir çox şeylər dəyişib. Yəni, dövlətlərarası, dünyanın oturuşmuş təhlükəsizlik sistemlərinin dəyişməsi baş verib. İkinci dünya müharibəsindən sonra bir düzən var idi. Eyni zamanda dövlətlər arasında olan sazişə və beynəlxalq hüquqa riayət baxımından bir sabitlik hökm sürürdü. Birdən-birə Krımın ilhaq olunması ilə bütün bu sistem alt-üst oldu. Bununla bərabər, aydın oldu ki, heç bir ölkənin, o cümlədən Rusiya ilə həmsərhəd olan ölkələrin ərazi bütövlüyü məsələsi o qədər də dayanıqlı deyil. Ona görə də artıq bir çox ölkələr, o cümlədən Azərbaycan da öz təhlükəsizliyi məsələsinə daha ciddi yanaşmağa başladı. Yəni, bütün bu gəliş-gedişlər bilavasitə Azərbaycanın təhlükəsizliyinə hesablanmış səfərlərdir. İndiki şəraitdə, əgər Azərbaycana hər hansı hərbi müdaxilə olarsa, ölkəmiz bundan sığortalanmaq üçün təbii ki, müttəfiqlik yönündə bir çox hərbi məsələləri həll etməlidir. Təbii ki, qardaş Türkiyə, Pakistan, eyni zamanda qonşu İranın bu məsələlərdə iştirakı da Azərbaycana təhlükəsizlik vəd edir. Azərbaycan ilk növbədə qonşularla sərhədləri müəyyənləşdirməli idi. Güman edirəm ki, bu proses bundan sonra daha müsbət məcrada inkişaf edəcək”.\n1 Dekabr 13:57\n1 Dekabr 13:46\nGəncədə 5 nəfərə cinayət işi açıldı\nBakıda yük avtomobilləri toqquşdu - Ölən var\n30 Noyabr 23:14\n30 Noyabr 15:53\n30 Noyabr 13:12\n30 Noyabr 12:55


Tanınmışlara orden və medallar təqdim olundu\nPrezident İlham Əliyevin müvafiq sərəncamları ilə fəxri adlara, orden və medallara layiq görülmüş mədəniyyət və incəsənət xadimlərinə mükafatlar təqdim olunub.\nTeleqraf.com xəbər verir ki, Muzey Mərkəzində keçirilən tədbirdə çıxış edən Mədəniyyət naziri Əbülfəs Qarayev təltif olunan şəxslərin kino, teatr və digər sahələrin görkəmli nümayəndələri olduğunu diqqətə çatdırıb.\nNazir bildirib ki, mükafata layiq görülənlər Azərbaycan xalqının mədəni rifahına öz dəyərli töhfələrini veriblər: "Hər bir yaradıcı insanın arxasında fitri istedadla yanaşı, gərgin əmək dayanır. Sevinirəm ki, dövlət bu fədakar əməyi daim qiymətləndirir. Yaradıcı axtarış elə prosesdir ki, hər birinin özünəməxsusluğu var. Burada hansısa müqayisə sualı ortada olmamalıdır. Hər bir yaradıcı insanın əməyi xalq tərəfindən yüksək dəyərləndirilir".\nƏ.Qarayev qeyd edib ki, Azərbaycanın mədəni həyatı zəngin hadisələrlə doludur: "Artıq teatr və konsert müəssisələri mövsümü açır. Üzeyir Hacıbəyli beynəlxalq musiqi festivalı olacaq. Eyni zamanda Nəsimi ili ilə bağlı müxtəlif beynəlxalq tədbirlər keçiriləcək. Bu gün mədəniyyət və incəsənət anlayışı cəmiyyətdə özünəməxsus yer tutub".\nDaxili uçuşlar bərpa edilir - Ramin Bayramlı\nQadağa günlərinin nəticələri 14 gün sonra elan olunacaq - TƏBİB\nAbituriyentlər test olunacaq? - Yaqut Qarayeva\nVirusa inamsızlığa yol vermək olmaz\nBu dəfə qadağalara ciddi nəzarət olunacaq - Ramin Bayramlı\nPandemiya xəstəxanaları yüklənib - TƏBİB rəhbəri\nDaha 262 nəfər virusa yoluxdu, 72 nəfər sağaldı\nİpək Yoluna Dəstək Qrupunun onlayın iclası keçirilib - Azay Quliyevdən təkliflər


Ölkə xəbərləri » Страница 9\nMedia Xəbərləri » Ölkə xəbərləri » Страница 9\nSamux Rayon Polis Şöbəsinin (RPŞ) vəzifəli şəxsi, polis polkovnik-leytenantı Famil Bağırov koronavirus səbəbindən vəfat edib. Mediaxeberleri.az xəbər verir ki, 1969-cu il təvəllüdlü F.Bağırov bir müddət öncə COVID-19 virusuna yoluxub və dünən qəfildən vəziyyəti ağırlaşaraq vəfat edib. F.Bağırov\nYazar: Samir Tarix: 15-04-2021, 17:34\nPrezident İlham Əliyev ermənilərə və onları müdafiə edən informasiya məkanlarına tutarlı zərbə vurdu - Anar Məmmədov\n“Azərbaycan İkinci Qarabağ müharibəsinin qalibidir. 44 günlük müharibə Azərbaycanın tam qələbəsi və Ermənistanın kapitulyasiyası ilə nəticələndi. Bu dövr ərzində 300-ə yaxın kənd, 5 şəhər, 4 qəsəbə, çoxsaylı strateji yüksəkliklər azad olundu. Müharibənin bu mərhələsi tariximizə qızıl hərflərlə\nYazar: Samir Tarix: 15-04-2021, 13:33\nBakıda və Abşeron yarımadasında bu gün havanın dəyişkən buludlu olacağı, əsasən yağmursuz keçəcəyi gözlənilir. Milli Hidrometeorologiya Xidmətindən verilən məlumata görə, mülayim şimal-qərb küləyi əsəcək, gündüz cənub küləyi ilə əvəz olunacaq. Havanın temperaturu Abşeron yarımadasında gecə 10-12,\nYazar: Samir Tarix: 15-04-2021, 09:23\nDövlət İmtahan Mərkəzi tərəfindən bu gün tam (11 illik) orta təhsil səviyyəsi üzrə buraxılış imtahanı keçiriləcək. DİM-dən daxil olan xəbərə görə, imtahanlar saat 11:00-da başlanır. İmtahanların başlanmasına 15 dəqiqə qalmış – saat 10:45-də buraxılış rejimi başa çatır. Bundan sonra gələn\nYazar: Samir Tarix: 15-04-2021, 08:12\nAprelin 13-də Azərbaycan Prezidenti İlham Əliyev ADA Universitetində keçirilən "Cənubi Qafqaza yeni baxış: münaqişədən sonra inkişaf və əməkdaşlıq" adlı beynəlxalq konfransda çıxış etdi. Bir sıra məsələlərə toxundu. Prezident İrəvana və Göyçəyə qayıdışın anonsunu verdi. Post-müharibə dövründə\nYazar: Samir Tarix: 14-04-2021, 19:39\nLukaşenkonun Bakı səfəri başa çatdı\nYazar: Samir Tarix: 14-04-2021, 19:32\n"İNSAN SAĞLAMLIĞI SOSİAL MƏSƏLƏLƏR ARASINDA ƏN BİRİNCİ YERDƏDİR VƏ BU GÜN AZƏRBAYCANDA BU SAHƏDƏ GÖZƏL NƏTİCƏLƏR VAR" HEYDƏR ƏLİYEV Amma əfsuslar olsun ki, indi bizim səhiyyədə isan sağlamlığının qorunması sayəsində xidmət göstərən və buna əməl edənlər azdır. Bəzi xəstəxanalarda özbaşnalıqlar,\nYazar: Samir Tarix: 14-04-2021, 19:23\nSosial şəbəkələrdə Vətən müharibəsində iştirak etmiş daha bir qazinin ciddi müalicəyə ehtiyacı olduğunu bildirən videogörüntülər yayılıb. Baku TV xəbər verir ki, Ağdaş rayonun Ovuçlu kəndində yaşayan 1995-ci il təvvəlüdlü Şahmar Tarverdiyev müharibədə ciddi travma alıb. Qazinin ailəsi bildirib\nYazar: Samir Tarix: 14-04-2021, 19:16\nBu il Regional Hüquqi və İqtisadi Maarifləndirmə İctimai Birliyinin (RHİMİB) yaranmasının 3-cü ili tamam oldu. Əvvəlki iki il ərzində görülmüş işlərlə bağlı RHİMİB-in açıqlamaları dövri mətbuatda, İctimai Birliyin nəşrində öz yerini tapıb. Keçən il QHT fəaliyyəti üçün özünəməxsus çətinliklərlə\nYazar: Samir Tarix: 14-04-2021, 19:11\nEkoloji maarifləndirmə istiqamətində "Dayanıqlı İnkişaf Məqsədləri - ekologiya üçün" adlı təlim baş tutdu\n"Yaşıl ASAN" Proqramının Şamaxı regional "ASAN xidmət" mərkəzi üzrə nümayəndəliyinin və Ətraf mühit İcmasının birgə təşkilatçılığı ilə könüllülər üçün ekoloji maarifləndirmə istiqamətində "Dayanıqlı İnkişaf Məqsədləri - ekologiya üçün" adlı təlim keçirildi. Təlimçi ECOAZE İcmasının həmtəsisçisi\nYazar: Samir Tarix: 14-04-2021, 19:10\n1 ... 5 6 7 8 9 10 11 12 13 ... 2323


Azərbaycan qazını Bolqarıstana çatdıracaq kəmər gələn ilin ortası istismara veriləcək | iqtidar.az\n24 Oktyabr 2021 4:04 axşam\nAzərbaycan təbii qazını Bolqarıstana çatdıracaq Yunanıstan-Bolqarıstan interkonnektoru (Interconnector Greece – Bulgaria – IGB) 2022-ci ilin iyulun 1-dək istismara verilə bilər. Bunu Azərbaycanın Bolqarıstandakı səfiri Hüseyn Hüseynov “Standard” qəzetinə müsahibəsində deyib. Onun sözlərinə görə, interkonnektor üzrə aparılan tikinti işləri bu ilin sonunadək başa çatdırılmalıdır.\n“İnterkonnektorun işə salınması ötən ilin sonuna planlaşdırılırdı, lakin tikintidə gecikmələr olduğundan Azərbaycan qazının razılaşdırılmış həcmdə Bolqarıstan bazarına nəqli mümkün deyil” – deyə səfir qeyd edib.\nXatırladaq ki, dövlətə məxsus “Bulgargaz” şirkəti “Şahdəniz-2” yatağından ildə 1 milyard kubmetr qazın alınması üzrə “Şahdəniz” konsorsiumu ilə müqavilə imzalayıb. “Tikinti gecikdiyinə görə “Bulgargaz” Azərbaycan tərəfi ilə alternativ tədarük marşrutu üzrə danışıqlara başlayıb. Prinsipcə, qaz Yunanıstanın Komotini şəhərindən Stara Zaqoraya çatdırılmalıdır, lakin mövcud vəziyyətə görə, Siderokastrodan Kulataya gedən marşrutdan istifadə olunur. Bunlar texniki və kommersiya problemidir, bu səbəbdən hələ də gözlənilən həcmdə qaz tədarük edə bilmirik. Bu, bizdən asılı deyil – biz çatdırmağa hazırıq və gözləyirik. Mövcud qaz kəməri texniki səbəblərdən razılaşdırılmış qazın bütün həcmini Azərbaycandan ala bilmir” – deyə H. Hüseynov əlavə edib.


SOCAR və “Azəryolservis“ iddialara cavab verdi\nSon vaxtlar mətbuatda bəzi dövlət qurumlarında işçilərin maaşlarının bir neçə ay gecikdirməsi ilə bağlı xəbərlər yayılıb.\nAzNews.az-ın Anspress-ə istinadən məlumatına görə, xəbərlərdə "Azəryolservis" ASC və SOCAR-ın işçilərinin aylarla maaş almamaları barədə işçilərin şikayətləri işıqlandırılır.\n"Azəryolservis"-in işçiləri "azadliq.info" deyib ki, artıq iki aydır ki, maaş almırlar. "Heç nə demirlər. Biz isə iki aydır ki, gözləyirik", - deyə işçilər bildirir.\nOnların sözlərinə görə, xüsusilə "Azəryolservis" ASC-nin rayondakı idarələrində vəziyyət gərgindir. İşçilər deyirlər ki, indiyə qədər bu qurumda maaş böhranı olmayıb. "Azəryolservis"in tarixində belə bir şey olmayıb. Həmişə maaşımızı vaxtında almışıq. Amma artıq iki aydır ki, böhran yaşanır", - deyə işçilər vurğulayıb.\nSOCAR-in sifarişi əsasında Birinci Avropa oyunları ərəfəsində Bakıda aparılan tikintinin podratçı şirkətlərlərindən birinin rəhbəri Faqani Əkbərov haqqın.az-a açıqlamasında onların firmasının 2000-dən çox işçilərinin bir neçə aydır ki, maaşlarını ala bilmədiklərini deyib.\nDövlət tərəfindən maliyyələşdirilən qurumlarda maaşla bağlı problemlərin yaranması bu orqanlarda maliyyə problemlərinin yaranması sualını ortaya çıxarır.\nMəsələ ilə əlaqədar adıçəkilən qurumlarla əlaqə saxladıq. Hər iki təşkilat yayılan məlumatları təkzib etdi və bildirdilər ki, heç bir maliyyə problemləri yoxdur. "Azəryolservis" ASC-nin mətbuat xidmətinin rəhbəri Anar Nəcəfli ANS PRESS-ə açıqlamasında bildirdi ki, maaşların verilməsində 5–10 günlük gecikmə ola bilər: "Azəryolservis" dövlət tərəfindən maliyyələşən orqandır. 2-3 ay gecikmə həqiqəti əks etdirmir".\nA.Nəcəfli onu da bildirdi ki, yayılan xəbərlərdə heç bir fakt göstərilmir.\nMaaş qalmaqalında adı hallanan digər dövlət orqanı SOCAR-in mətbuat xidmətinin rəhbəri Nizaməddin Quliyev ANS PRESS-ə açıqlamasında işçilərə maaşların kartla verildiyini bildirdi: "Maaşlar kartla verilir və SOCAR-in heç bir şirkətə borcu yoxdur. Hər bir işçi vaxtında maaşını ala bilir".\nÜmumiyyətlə son vaxtlar bəzi dövlət orqanları barədə maaş qalmaqalları və ixtisarlar haqqında məlumatlar yayılır. Bir müddət əvvəl "Azəryolservis"də ixtisarlar olub. Bəzi iddialara görə, qurumun nəzdindəki idarələrin əhəmiyyətli hissəsi ləğv edilib. Nəticədə xeyli işçi ixtisara düşüb.


Bu, 1920-ci ilin apreli deyildi... - FakatAt.Az\nBu, 1920-ci ilin apreli deyildi...\nTarix : 2016/04/26 10:01 Kateqoriya : MÖVQE\n2016-nın apreli son günlərini yaşayır. Az sonra o da tarixə dönəcək. Amma bu apreli heç zaman heç bir azərbaycanlı unutmayacaq...\nAprelin ilk dörd günü Azərbaycan-Ermənistan qoşunlarının təmas xəttində baş verən hadisələr, Milli Ordumuzun işğalçı Ermənistanı vahiməyə salan aprel zəfər döyüşü hər birimizi kövrəltdi, ağlatdı, qürurlandırdı! Yumruğumuzu düyünlədi! Hər birimizə bir Qələbə sevinci yaşatdı! Hər birimizin ruhunu dəyişdi!..\n...20 ildən çoxdur, Azərbaycan torpaqları Ermənistan tərəfindən işğal olunub, Azərbaycan insanı öz dədə-baba torpağında, öz yurdunda didərginə, məcburi köçkünə dönüb, öz halal ev-eşiyinə gedə bilmir! 20 ildən çoxdur, bu dövlət, bu xalq, bu Azərbaycan insanı öz sülhsevərliyini nümayiş etdirərək, nahaq qan axıdılmasına “Yox!” deyir, atəşkəsə əməl edir, münaqişənin sülh yolu ilə, beynəlxalq hüquq normaları, Azərbaycanın beynəlxalq səviyyədə tanınmış sərhədləri daxilində, ərazi bütövlüyü və suverenliyi təmin olunmaqla həllini istəyir. Bu haqlı mövqeyini bütün dünyaya diqtə edərək, BMT Təhlükəsizlik Şurasının müvafiq qətnamələrinə əməl olunmasını tələb edir. Və... dözür. Ədalət olmayan yerdə səbr ən etibarlı silahdır!..\nDövlətimizin başçısı hər zaman: “Biz müharibə istəmirik. İstəmirik ki, qan tökülsün, gənc insanlar həlak olsun, anaların göz yaşı tökülsün!” deyir. “Biz öz haqqımızı tələb edirik. Ermənistan işğal olunmuş torpaqlardan çıxmalıdır, bunun başqa yolu yoxdur.” Əks təqdirdə “Bizim güclü Ordumuz var, o, istənilən anda hərbi yolla doğma torpaqlarımızı işğalçılardan azad edə bilər...”\nDüşmən isə sülhə gəlmir, sülh istəmir. Onun növbəti təxribatı isə səbr kasasını daşdırdı! Dözümün də bir həddi var! Artıq işğalçıya layiq olduğu cəzanı vermək vaxtıdır!..\nAprelin 2-si, məhz həmin vaxt idi!..\nAzərbaycan Ordusu silaha əl atdı! Onun Ermənistan Silahlı Qüvvələrinin cəbhəboyu törətdiyi təxribatlara zərbəsi sarsıdıcı oldu, bu güc qarşısında çaş-baş qalan düşmən vahiməyə düşdü, qorxu, təlaş içində qorxaqcasına qaçdı. İşğal olunmuş torpaqlarımızın bir hissəsi, strateji əhəmiyyət kəsb edən vacib yüksəkliklər geri alındı! Lələ təpədə... Azərbaycan bayrağını gördük!..\nBu, qələbə idi! Təkcə gücün yox, həm də ruhun qələbəsi idi!..\n2016-nın apreli... Dünyaya çox həqiqəti nümayiş etdirdi. Azərbaycan prezidentinin qətiyyət və sülhsevərliyini, xalqımızın bir yumruq kimi birləşmək, çəkici bir zindana vurmaq böyüklüyünü, həmrəyliyini, Ordumuzun gücünü, qüdrətini, əsgərlərimizin rəşadətini...\n“Azərbaycan-Ermənistan analarının göz yaşı tökülməsin!” - dünya, həm də Prezident İlham Əliyevin bu bəyanatını eşitdi! Dövlətimizin başçısı aprelin 3-də Təhlükəsizlik Şurasının toplantısında belə dedi. Bu, Azərbaycan rəhbərinin misilsiz humanistliyi, dünyaya ibrət dərsi idi! Həm də işğalçı Ermənistana utanc, xəcalət verəcək bir ibrət dərsi idi!..\n2016-nın apreli... Təəssüf ki, bizim üçün də itkisiz olmadı. Xalqımız ŞƏHİDLƏR verdi!\nOnlar öz torpağımızda öz torpağımız uğrunda vuruşdular, yurdumuza soxulan, kimin və nəyin uğrunda vuruşduqlarını belə anlamayan ermənilərə qarşı vuruşdular...\nOnlar Şuşaya, Laçına qələbə bayrağı sancmaq arzusu ilə yaşayırdılar, Şuşaya, Laçına aparan yolda şəhid oldular.\nİşğalçıların üstünə marş oxuya-oxuya gedən cəsurlar bir qarış torpağımız üçün şirin canlarından keçdilər. Aprelədək onları heç də hamımız tanımırdıq, aprel tanıtdı onları və hər birimizin doğmasına çevirdi! Onların ağrı və kədərini hər birimiz ürəyimizdə daşıdıq! Onların nakamlığına göz yaşı tökdük! Onların igidliyi ilə fəxr elədik!..\n“Geri döndüklərində” onları təkcə doğmaları yox, xalq qarşıladı, xalq əzizlədi! Bayrağa bükülmüş tabutları son mənzilə xalq çiynində daşıdı. Şəhid bir ailənin deyildi, bütün Azərbaycanın idi, bütün ailələrin idi! Dəfn mərasimlərindəki insan seli, “Şəhidlər ölməz, Vətən bölünməz” hayqıran möhtəşəm mitinqlər, toplantı və yürüşlərdə bir-birinə boy verən bayraqlar, eyni duanı pıçıldayan insanlar, şəhid ailələrinin təmkinli və məğrur davranışı göz yaşardırdı...\nBiri Lələ təpəyə Azərbaycan bayrağını sancmışdı, biri gərgin döyüşlərdə yoldaşlarını xilas etmək üçün özünü mərminin üstünə atmışdı, biri...\n...Şəhidlər hər birimizin canından qopan parçadır. Amma bu “parçalar” bizə addım-addım BÜTÖV AZƏRBAYCANI qaytarır!..\nBudur, ən böyük təsəlli!..\n“Siz elə övladlar böyütmüsünüz ki...”\nŞəhid ailələrinin aprel günlərində göstərdikləri dəyanətin, təmkin və səbrin özü də bir qəhrəmanlığa bərabərdir, məncə. Övladını, gələcəyini, ümidini itirən valideynlər, doğmalar... Onların “qəhrəmanlığı” sözə gəlməz!..\nHər yas mağarından bir igidin şəkli asılıb. Dərdi, kədəri isə hər birimizin ürəyindən, gözündən asılıb...\nÇox cavan idilər! Sabaha boylanan arzuları vardı! Yolunu gözləyənlər vardı! Sevdikləri vardı, sevənləri vardı! Hələ hər şey qabaqda idi! Ömürlərinin bəhrəsini görməli idilər!..\nBiz onların yasına gəldik. “Toyuna gəlməliydim! Bağışla məni, yasına gəldim! Yarama dəymə bu gün! Şəhidim var, qoy ağlayım!..”\nAğlayırdı Analar. Amma dərdinə şərik olanlara, tanıyıb-tanımadığı ziyarətçilərinə “Siz ağlamayın! Balam Qəhrəmandır!” deyirdilər...\nBiz aprel günlərində:\n...şəhid oğlunun tabutunu daşıyan Ana gördük!\n...rusiyalı jurnalistə: “Oğlum döyüşüb və həlak olub. Kişi kimi, əlində silahı ilə. O, azadlığımız və Azərbaycan torpağı uğrunda şəhid olub!” deyən Atanı tanıdıq!\n... “Qızları onun yolunu gözləsələr də, başa düşürlər ki, ataları qəhrəmandır!” söyləyən gənc həyat yoldaşı ilə tanış olduq!\n...sevgili ərinə xitabən: “Siz ölümünüzlə Azərbaycan xalqını səfərbər etdiniz!” deyən qadını eşitdik!\n... “Şəhid analarına demək istəyirəm ki, mənim iki oğlum var. Amma indi bütün şəhidlər mənim oğlumdur. O gün mən çoxuşaqlı ana oldum! Mən onların anasıyam, bacısıyam!” deyən şəhid Anasının mətanəti qarşısında susduq...\nVə Azərbaycanın bir Anasının - Heydər Əliyev Fondunun prezidenti Mehriban xanım Əliyevanın da böyüklüyünə bir daha şahidlik etdik. Aprelin 7-də Birinci xanımın adından Heydər məscidində şəhidlərin ruhuna verilən ehsan mərasimində o, göz yaşlarını boğaraq belə dedi: “Əziz analar, mən bir ana kimi sizin qarşınızda baş əyirəm. Siz elə övladlar böyütmüsünüz ki, bu gün bütün xalq onlarla fəxr edir. Çox sağ olun ki, ömrünüzün ən ağır anlarını belə ləyaqətlə qəbul edirsiniz...”\nEy oğul itkisinin batman-batman yükündən beli bükülmüş atalar, sinəsi çalın-çarpaz dağlanmış analar, başınızı dik tutun! “Qardaş” deməkdən dili qabar olmuş bacılar, sevgili ər yolu gözləməkdən yolları ağartmış gəlinlər, siz də başınızı dik tutun! “Ata” üzünə, “ata” kəlməsinə həsrət balalar, boynunuzu bükməyin, siz də qürurla dayanın!..\nSən də başını uca tut, AZƏRBAYCAN! Bu dərd təkcə kədər, ağı deyil! Əgər sizin əzizləriniz dünyaya qəhrəmanlıq, rəşadət, qeyrət dərsi keçiblərsə, bununla ancaq öyünün! Təsəlliniz isə şəhidlərimizin ruhunu yad edən axın-axın insanlar, məzarları üstündəki gül talaları olsun! Bir də müstəqil Azərbaycanın dünyanın hər yerindən eşidilən səsi!..\nİnşaallah, Azərbaycanın “Zəfər marşı” çalacağı gün də uzaqda deyil...\nApreldə yazılan məktublar...\n2016-nın apreli... Çoxlarına məktub yazdırdı. Fərqli adamlar, fərqli məktublar...\n... “Ola bilsin ki, mən həlak oldum. Amma qəm yemə! Sən də məni sevirsənsə, onda mənim dəfnimə gəlib ürəyində: “Mən də səni sevirəm!” deyərsən! Mən səni eşidəcəm!” - Evin yeganə övladı şəhid Sərxanın cibindən çıxan məktubdan.\n... “Səni heç vaxt unutmayacağam! Sənsizlik ağır idi, amma bilirdim ki, yaşayırsan. İndi daha ağır gəlir sənsizlik, indi daha ağırdı... Məkanın cənnət olsun, Müşü. Qəlbimdə əbədi yaşayacaqsan. Tanımadığın tanışın” - Ailənin tək övladı, şəhid Müşfiq Orucovun məzarı üstündən tapılan məktubdan.\n... “Siz xalqımıza susadığımız qələbə sevincini yaşatdınız. Düşmənin yalançı, məğlubedilməz obrazını bir gecədə məhv etdiniz. ...Səni və silahdaşlarını tarix və Azərbaycan xalqı heç vaxt unutmayacaq! Siz artıq bu xalqın əsl qəhrəmanlarısınız. Ruhunuz şad olsun! Biz səninlə fəxr edirik! Biz sənin kimi namuslu, vicdanlı, igid bir zabitin ailəsi olmaqdan ancaq qürur hissi keçiririk!” - Polkovnik-leytenant Raquf Orucovun həyat yoldaşı Sevinc Orucovanın məktubundan.\n... “Xəyalımızda qurduğumuz gələcək ər SİZSİNİZ!” - tələbə qızların Azərbaycan əsgərlərinə məktubundan.\n... “Əziz əsgər! ...Siz bilirsiniz ki, indi bütün Azərbaycan xalqı, onların duaları, sevgisi, məhəbbəti əsgərə yönəlib, əsgərin üzərindədir. Bir insanın ömrü boyu arzuladığı bir şey təkcə yaxınlarının, doğmalarının, qohumlarının deyil, tanımadığı insanların da sevgisini, coşqusunu, enerjisini hiss etməkdir. Və bu sevgini, Azərbaycan xalqının arzusunu reallaşdırmaq yolunda sizə uğurlar arzulayırıq!” - Yazıçılar Birliyinin gənclər üzrə katibi Rəşad Məcidin “ASAN könüllüləri”nin “Əsgərə məktub” layihəsi çərçivəsində məktubundan.\nHəyəcanlı, ağrılı, qürurlu aprel məktubları... Onların bir ünvanı var: qalib Azərbaycan əsgəri, müqəddəs torpaq üçün həyatını qurban verən Azərbaycan ŞƏHİDləri...\nBu apreli sizə borcluyuq...\n2016-nın apreli... Cəmiyyətdəki ab-havanı da dəyişdi bu aprel. Hər kəs səfərbər olub indi. Hər kəs Qarabağa can atır indi. Hər kəsin əli tətikdə, qulağı səsdədir indi!..\nHətta uşaqların da arzusunun yönünü dəyişdi bu aprel. Artıq onlar “Kim olmaq istəyirsən?” sualına cavablarında hansısa müğənninin adını söyləmirlər. “Mən Qəhrəman olmaq istəyirəm!”deyirlər...\nBuna görə də sizə borcluyuq, Azərbaycan əsgəri, bu apreli sizə borcluyuq!..\nGül bayramına da gül saxlamadıq bu apreldə. Qucaq-qucaq gülləri, çiçəkləri xalı kimi ŞƏHİD övladlarının ayaqları altına sərdi bu xalq, bu millət, bu dövlət!..\n2016-nın aprelini Azərbaycanı Azərbaycana qaytarmaq üçün ŞƏHİD olan oğullara borcluyuq! Məkanları cənnət olsun! Ruhları sevinsin!..\n2016-nın aprelində bir Gün doğdu məmləkətimizin üstünə. Bu Gün nə şimaldan, nə şərqdən... doğdu. Bu Gün 25 yaşlı müstəqil Azərbaycanın öz bağrından doğdu...\n2016-nın apreli... Bu, 1920-ci ilin apreli deyildi...


Xəz-dəri bazarında bir lider – FEMİNA\n“Femina”da hər bir xanım öz zövqünə uyğun, könlünü oxşayacaq və gözəlliyini tamamlayacaq şarm, yaraşıq, ecazkarlıq, bir sözlə, hər şeyi tapa bilər!\nXəz-dəri bazarında bir lider olaraq, 21 illik təcrübəylə fəaliyyətini yüksək səviyyədə davam etdirir. Bütun bu illər ərzində müştərilərə yüksək keyfiyyətli məhsullar təklif etməklə onlar arasında böyük nüfuz qazanıb.\nFemina Avropanın aparıcı xəz brendləri ilə apardığı sıx əməkdaşlıq nəticəsində İtaliya və Yunanıstanda hər il təşkil edilən xəz-dəri sərgilərinə xüsusi dəvət alır. Bu sərgilərdə nümayiş olunan ən son dəbə uyğun xəz geyimləri ilə daim öz kolleksiyasını yeniləyir və Sizə təqdim edir.\nOnu da qeyd edək ki, mağazaya tək xəz-dəri sevənlər deyil, dəri və dublyonka sevən xanım, həmçinin bəylər də baş çəkə bilər, çünki sizə burada böyük seçim imkanı verən dəri və dublyonkaların çox böyük çeşidini təqdim edilir. Bütün bu üstün keyfiyyətləri görmək və sizə layiq olan xəz-dəri geyimini seçmək üçün FEMİNA-ya buyura bilərsiniz.


Gəncədə ailə münaqişəsində vəfat edən şəxsin ölüm səbəbi məlum oldu - YENİLƏNİB-2 | Report.az\nGəncədə ailə münaqişəsində vəfat edən şəxsin ölüm səbəbi məlum oldu - YENİLƏNİB-2\nGəncədə ailə münaqişəsində vəfat edən şəxsin ölüm səbəbi məlum oldu - YENİLƏNİB-2 Gəncə şəhərində yaşlı kişi ailədaxili münaqişə zəminində aldığı yumruq zərbəsindən sonra halı pisləşərək ölüb.\n13 İyun , 2021 10:55\nGəncə şəhərində mülk üstə düşən mübahisə zamanı dünyasını dəyişən şəxsin ölüm səbəbinin infarkt olduğu məlum olub.\n"Report"un Qərb Mərkəzinin məlumatına görə, şəhərin Bayan küçəsi 110 ünvanında baş vermiş ailə daxili mübahisə zamanı, 1968-ci il təvəllüdlü Əlixan Cəfərov dünyasını dəyişib. Onun qardaşı ilə mübahisə zəminində öldüyü bildirilsə də, aparılan araşdırmalar nəticəsində ürək xəstəsi olan Ə.Cəfərovun həyəcan və əsəbdən infarkt keçirdiyi məlum olub.\nQeyd edək ki, ailədə mülk üstə mübahisə yaşanıb və məhrumun sərxoş olan qardaşı ilə ailə üzvləri arasında mübahisə yaşanıb.\nGəncə şəhərində 58 yaşlı kişinin ölümünə səbəb olan mübahisənin bəzi təfərrüatları məlum olub.\n"Report"un Qərb Mərkəzinin məlumatına görə, şəhərin Bayan küçəsi 110 ünvanında yaşayan 1968-ci il təvəllüdlü Əlixan Cəfərov sərxoş qardaşı ilə mübahisə edib və o, vaxt yumruq və təpik zərbələri alıb. Bundan sonra Ə.Cəfərovun halı pisləşib və yerindəcə dünyasını dəyişib.\nƏ.Cəfərovun ölüm səbəbini öyrənilməsi üçün meyiti məhkəmə-tibb ekspertizasına təhvil verilib.\n"Report"un Qərb Mərkəzinin məlumatına görə, hadisə şəhərin Bayan küçəsində qeydə alınıb. Gəncə şəhər sakini, 1963-cü il təvəllüdlü Əlixan Cəfərov yaxınları ilə yaranmış mübahisə zəminində yumruq zərbəsi alıb. Onun halı pisləşib və oradaca dünyasını dəyişib.\nHadisənin mülk üstə düşən mübahisə zəminində baş verdiyi bildirilir.


Elşad Abdullayevin yeni videosunda sensasion adlar :: media news\nГлавная страница > Elşad Abdullayevin yeni videosunda sensasion adlar\nElşad Abdullayevin yeni videosunda sensasion adlar\nAdam oğurluğunda yenə də yüksək çinli məmurların adları hallanır...\n3485 dəfə baxılıb\nFəaliyyəti dayandırılmış Azərbaycan Beynəlxalq Universitetinin rektoru, hazırda Fransada mühacirətdə olan Elşad Abdullayev yeni video yayıb. Video Elşad Abdullayevlə Rövşanə Əliyeva adlı qadının söhbətini əks etdirir. Elşad Abdullayev əvvəlki müraciətlərində bu qadının adını hallandırıb. Bildirib ki, onu Arzu Kazımovla məhz bu qadın tanış edib.\n1 saatlıq videoda R.Əliyeva M.Abdullayevin oğurluğu, onun tapılması ilə bağlı görülən işlərdən danışır, vasitəçilərin adlarını çəkir. Söhbətdə sabiq rektorla yanaşı qardaşı Eldəniz\nAbdullayev də iştirak edir. Danışıq zamanı R.Əliyeva bildirir ki, Mahiri KQB oğurlayıb, tapşırıq isə Sənan adlı agentdən gəlib.\nRövşanə Əliyevanın iddiaları - Mahir Abdullayevi Cəlal Əliyev, Aqil Əliyev, İlqar Əliyev.... oğurlayıb\nSözügedən video ilə yanaşı E.Abdullayev redaksiyamıza bir mətn də yollayıb. Həmin mətndə yayılan videonun məzmunu ilə yanaşı, bəzi məlumatlar da qeyd olunub. Sabiq rektor öncə yazıb ki, 21-ci əsrin ən dəhşətli cinayəti olan adam oğurluğu ilə Azərbaycanda məşğul olan mütəşəkkil cinayətkar təşkilat-ölum eskadronu ABŞ Dövlət Departamentinin 20 aprel 2013-cü il tarixli hesabatında öz əksini tapıb. Onun yazdığına görə, yayılan video fakt 22.Vl.2004-cü il tarixində qeydə alınıb: “Rövşanə Əliyeva mənimlə hazırda həbsdə olan Arzu Kazımovun və daxili İşlər nazirinin mərhum l müavini general Zahid Dünyamalıyev arasında vasitəçilik edən cinayət subyektidir. Məhkəmə təcrübəsindən məlumdur ki, mütəşəkkil cinayətkar təşkilatın subyektləri çoxsaylıdır. Buraya daxildir - mütəşəkkil cinayətkar təşkilatın başçısı, rəhbəri, təşkilatçısı, istiqamətverəni, pulyığanı, mətbuat xidməti, vəkilləri, sıravi oğruları, yayındırıcıları, qoçu dəstələri, icraçıları və vasitəçiləri. Hər birinin özünəməxsus cinayət statusu və cinayət məsuliyyəti vardır. Bu videofakt ona görə ictimailəşir ki, həbsdə olan Arzu Kazımovun vəkili Ramiz Zeynalov vəkillik etikasından kənar ”Təzadlar"a həqiqətə uyğun olmayan Məlikməmməd nağılllarını danışaraq əsas cinayətkarları gizlətməyə və zərərçəkmişi isə təhdid edib susdurmağa çalışır".\nE.Abdullayev yazıb ki, A.Kazımov haqqında bu günə qədər 4 video və 3 audio faktlar ictimailəşib. Onun sözlərinə görə, əlahəzrət faktlar isə tam həqiqəti əks etdirir və Azərbaycanda adam oğurluğu ilə məşğul olan mütəşəkkil cinayətkar təşkilatı ifşa edir: “Rövşanə deyir: ” Arzu deyir ki, Mahiri Cəlal Əliyev oğurlayıb, Aqil Əliyev oğurlayıbdır, Şəfiqə , İlqar Əliyev oğurlayıbdır. Gah deyir Misir edib, gah deyir Kəmaləddin ogurlayıbdır və s. Hətta sözarası qeyd edir ki, Mahiri Ramiz Mehdiyev oğurlayıbdır..."\nVəkil Ramiz Zeynalov qeyd olunan vəzifəli şəxslərin cinayətdə iştirakçılığını yaddan çıxarıbdır. Bu gün hakimiyyətin ədalət mühakiməsinin simasını əks etdirən vəkil Ramiz Zeynalov və “şanlı” hüquq orqanları isə əsas cinayətkarı gizlətmək məqsədilə Mahiri axtaranların üstünə gedərək deyir ki, Mahiri kim axtarırsa, o, oğurlayıbdır. Belə yerdə deyirlər varam sizdəki “əxlaqa və qeyrətə” ... , simasız quldurlar".\n“Fətulla Hüseynovu da bunlar öldürdü”\nE.Abdullayev daha sonra videoda R.Əliyevanın dediyi digər iddialara da toxunur: “Rövşanə qeyd edir: ”Mahirin işini aparan daxili işlər nazirinin l müavini general Zahid Dünyamalıyev Sənan İbrahimovdan şübhələnir. Onu həbs etdi. O, iki nəfərin adını vermişdir. Prezident Aparatına da Sənanın həbs olunması haqqında arayış verdi. Yoxsa Sənanı Prezident Aparatına işə götürəcəkdilər. Bundan sonra Sənan gündə durub PA-dan Mahir haqqında yalan məlumatlar elan edəcəkdi. Bunun qarşısını Zahid Dünyamalıyev aldı. Tələb edirdi ki, düz olmaq lazımdır. Buna görə də KQB agenti Sənan İbrahimovun ürəyi getmişdir, özünə gələ bilmirdi".\nSabiq rektorun ittihamları bununla da yekunlaşmır. E.Abdullayev R.Əlieyavaya istinadən daha bir detalı da yazır: “Daxili işlər nazirinin l müavini general Zahid Dünyamalıyev deyir ki, ”baxın, Mahir iki papkada və üç videonun içindədir. Mən bu dəqiqə bu işi açsam, Elşad müəllim qana düşəcək, elə adamlarla üzləşəcək ki, qan düşəcək. Mən istəmirəm ki, Elşad müəllim qana düşsün, düz danışmaq lazımdır... “Əsas cinayətkarı gizlətmək məqsədilə Mahirin işinin istintaqını aparan general Zahid Dünyamalıyev də 05 avqust 2009-cu il tarixində Sevinc Babayeva sayağı qətlə yetirildi.\nRövşanə həmçinin qeyd edir: “polkovnik Fətulla Hüseynovu da bunlar öldürdü. Fətulla Hüseynov kişi adamdır, paqonundan keçərək milli qəhrəman Rövşən Cavadovun ölüsünü götürüb aparıb basdırdı, 7-sini, 40-nı verdi. O, Rövşən Cavadovla yaxın dost olub. Bundan sonra Fətullanı işdən çıxardıb qətlə yetirib qisaslarını aldılar”.\nE.Abdullayevin üzərində dayandığı və videolarda R.Əliyevanın dediyi daha bir məqam da müraciətdə öz əksini tapır: “Rövşanə deyir: ”Mahiri işlədiyi idarə (KQB) oğurlayıbdır. KQB agenti Sənan İbrahimov Mahirin oğurluq cinayətinin “nakolşikidir” (istiqamətverəni), müğənni Mətanət İsgəndərlinin vasitəsi ilə oğurluğu realizə etmişdir. O, Milli Təhlükəsizlik İdarəsinin l müavini general Hilal Əsədovun yaxın qohumu və işverən əməkdaşıdır, onun Nardarandakı bağ evində gizlənərək özünü həbsdən qoruyur. Mahir Abdullayevin oğurlanmasının kriminalistik-hüquqi xarakteristikası sxeminin müəllifi bilavasitə Hilal Əsədovdur, Mahir Abdullayevin bütün cinayət işləri onun tərəfindən yönləndirilir. Hilal Əsədov vəzifə mövqeyindən sui-istifadə edərək, Mahirin oğurlanmasını bilə-bilə gizlədərək onu yanlış istiqamətə yönləndirməyə cəhd edir. Amma bütün cinayət boyu Hilal Əsədovun ayaqları çöldə qalmışdır. Mahir oğurlanan günü Hilal Əsədov Bakı Şəhər Banditizm İdarəsinin (MCQMİ) rəisi vəzifəsində çalışırdı. Bu barədə DİN Vll İdarəsinin əməkdaşı Rövşən Abbasquliyev video-faktlarda açıqlama vermişdi. AR Konstitusiyasına görə, xalqını qorumağa borclu olan vəzifəli şəxslər xalqa qarşı cinayət etməkdə davam edirlər. Bu isə sözün həqiqi mənasında dövlət terrorudur, vətəndaşını izsiz-tozsuz yox edən ölüm eskadronudur".\n“Zahid Dünyamalıyev Mahiri 8 günə tapa bilər, amma qan düşməsini istəmir”\nVideoda R.Əliyeva A.Kazımovun adından danışır. Deyir ki, A.Kazımov da Z.Dünyamalıyevlə görüşüb və onunla danışıqlarını eynən R.Əliyevaya çatdırıb: “Arzu deyir ki, mən onların qardaşını öz qardaşım kimi axtarmışam. Onlara qarşı heç bir əclaflığım olmayıb”.\nR.Əliyeva bildirir ki, guya bu işin həmin ərəfədə qarışdırılmasında məqsəd qəbul imtahanları ərəfəsində E.Abdullayevin diqqətini qəbuldan yayındırıb məhz itkin qardaşına yönəltməkdir. Onun dediyinə görə, burada xeyli qüvvələrin maraqları var. E.Abdullayev isə bu versiyaya inamsızlığını bildirir və deyir ki, qəbulu onsuz da TQDK aparır və bu məsələdə onun başının qarışmasının heç bir əlaqəsi yoxdur.\nÇəkiliş baş verən gün M.Abdullayevin oğurlanmasından 8 ay 9 gün keçdiyi qeyd olunur. R.Əliyeva iddia edir ki, A.Kazımov onun sözü ilə hərəkət edir: “Dedim, dəqiqləşdirin, bu adam xaricdə yaşayacaqsa, bilək ki, xaricdə yaşayaq. Yox, gələcəksə, gəlsin. O da mənim sözümdən sonra getdi Zahid müəllimlə danışdı”.\nR.Əliyeva deyir ki, Z.Dünyamalıyev M.Abdullayevi 8 günə tapa bilər. Amma bu halda sensasiya ola, ölkə bir-birinə qarışa bilər. Vasitəçi qadının dediyinə görə, məsələni tez halda həll edərsə, qan düşə bilər: “Mən başa düşürəm ki, bu kişi (Z.Dünyamalıyev-red) nəyisə gözləyir. İstəyir ki, qan düşməsin”.\nR.Əliyeva həmçinin M.Abdullayevin Astarada, Lənkəranda olması ilə bağlı daha öncə versiyaların ortaya atıldığını yada saldı. Onun sözlərinə görə, M.Abdullayevin yerini Z.Dünyamalıyev dəqiq bilir: “Bunu aşağı səviyyəli adamlar oğurlasaydı, indiyə qədər pula görə gətirib qaytarardılar. Amma bunu elə adamlar oğurlayıb ki, Zahid müəllim də nə qabağa gedə bilir, nə arxaya gedir”.\nE.Abdullayev isə M.Abdullayevin sıradan bir müəllim olduğunu yada salıb, 8 aydan artıqdır onun itkin düşməsinə şübhə edir. “Adam tutmaq olsaydı, Zahid müəllim niyə sakit dayanardı ki?” deyən R.Əliyeva Sənanın Prezident Aparatının mətbuat xidmətinə işə düzələ bilməməsində də Z.Dünyamalıyevin də rolu olduğunu xatırladır.\nR.Əliyeva iddia edir ki, bu məsələdə Z.Dünyamalıyev keçmiş milli təhlükəsizlik naziri Namiq Abbasovla oyun oynayır: “Hadisələr təzə başlayanda MTN çox fəal idi, sonra səngidilər. Namiq müəllimin papkası var, onunla birgə işləyirlər. Versiyaları, qətlləri araşdırırlar”.\nVasitəçi qadının dediyinə görə, Z.Dünyamalıyev heç kimə mərdimazarlıq etmək istəmədiyini bildirib. Hamıya çatası pulu verməyin, M.Abdullayevin evinə sağ-salamat qayıtmasının tərəfdarıdır: “Zahid müəllim Arzuya deyib ki, mən elə-belə adamlarla işləmirəm. Bunları (Sənanı nəzərdə tutur-red) elə-belə atmışam ortaya. Özü maskalılarla, xüsusi adamlarla işləyir”.\n“Sənin deputatlıq məsələni də həll etmişəm, narahat olma”\nBu yerdə R.Əliyeva E.Abdullayevə deyir ki, sənin deputatlıq məsələni də həll etmişəm. “MSK-da adamlarla danışmışam, səni deputat edirik”, deyən R.Əliyeva hətta təklif edir ki, bu dəfə E.Abdullayev Binəqədidən namizədliyini versin. Qardaşlar vasitəçi qadına zarafatla “bir işi 8 aydır həll edə bilmirsən, bu deputatlığı necə həll edəcəksən” deyib, inamsızlıqlarını ifadə edirlər.\nR.Əliyeva isə qardaşlara Z.Dünyamalıyevin A.Kazımova dediyi bir sözü çatdırır: “Zahid müəllim deyir ki, Arzu, mən Mahirin işində əli qandallı qatil tapa bilmirəm ki, onu tutum. Bir Sənan idi ki, onu danışdırdım. Özümə lazım olanları ondan aldım, lazım olmayanları isə dedim ki, danışma”.\nVasitəçi qadın E.Abdullayevi inandırmağa çalışır ki, M.Abdullayev MTN-in xətti ilə aparılıb. Onun dediyinə görə, itkin Abdullayevi oğurlamayıblar, zor tətbiq etməyiblər...\nBeləliklə, Elşad Abdullayev daha bir video-sübut ortaya qoydu. Lakin görünən budur ki, ən ciddi sübutlar belə istintaqın gedişində dönüş yaratmır. Hər dəfə dövlət qulluğunda olan yüksək rütbəli məmurların adları adam oğurluğu kimi ağır cinayətlərdə hallansa da, onların əksəriyyəti bu günə qədər də toxunulmaz qalıblar.


Elgiz Əkbərdən qalmaqallı açıqlama: Fəxri adlar xülyasında olan müğənnilərin qulağından iraq...\nTeleaparıcı Elgiz Əkbər toy mahnıları oxuyub fəxri ad almaq istəyən müğənnilərə söz atıb.\nAparıcı əməkdar artistİ Xumar Qədimovanın böyük mütəfəkkir Hüseyn Cavidə müraciət etməsini sənət aləminə bir hədiyyə olduğunu ifadə edib və bir çox toy müğənnilərini qıcıqlandıracaq fikir səsləndirib.\n"Dəyərli dostum Xumar Qədumova aylarla üzərində çalışdığı Hüseyn Cavidə həsr etdiyi kompazisiyasını nəhayət təqdim etdi. Mükəmməl musiqi, mükəmməl ifa. Ancaq toy bazarına işləyib, fəxri adlar xülyasında olan müğənnilərin qulağından iraq..." - Elgiz Əkbər deyib.\nXəbərlər Baxılıb: 1120 Tarix: 20 may 2018\nİlqarəni görənlər tanımadı, elə arıqladı ki... - FOTO\nXalq artistinin Aygün Kazımovanın qızı İlqarə arıqlayıb. BİG.AZ xəbər verir ki, sosial şəbəkədə yeni fotosunu paylaşan İlqarənin görünüşü hamı tərəfindən bəyənilib. Qeyd edək ki, o, liposaksiya əməliyyatı etdirib\nBakıda 4 il əvvəl qısqanclıq zəminində qətl törədən Kürdəmir rayon sakini Asim Ağamalıyevin cinayət işi üzrə məhkəmə prosesi başa çatıb. 2014-cü il noyabrın 20-də Binəqədi rayonunun Biləcəri qəsəbəsindəki "Vulkan"\nXəzər televiziyasının "Evdəkilərə salam" verilişinin aparıcısı Aytəkin İsmayılqızı həmkarı ilə qalmaqal yaşayıb. XANİM.AZ xəbər verir ki, -a açıqlama verən aparıcı onun arxasınca danışan kişi həmkarının ünvanın\nKarantin menyusu necə olmalıdır? - ÜST açıqladı Spirtli içkidən sonra parasetamol ölümcül ola bilər Alaqanqalın yaşıl zoğları vitaminlərlə zəngindir "Qarın bayramı" - Qida və psixoloji boşalmanın əsas qaydaları Kimlər daha çox risk altındadır? - Tanınmış virusoloq AÇIQLADI Rezin əlcəklərdən istifadə qaydası Tez-tez kartof yeməyə dəyərmi? Məşhur həkim uzunmüddətli karantinin təhlükəsindən DANIŞDI Koronavirusa qarşı 2-ci peyvənd klinik sınaqlardan keçəcək Miri Yusif evində klip çəkdirdi - VİDEO